Ale aj tu treba vidieť tie rozdiely, že on (József Nagy, pozn.) je v politike 2,5 roka a nie je ani v predsedníctve...

Béla Bugár nesprávne uvádza obdobie odkedy je Nagy v politike, mýli sa o takmer jeden rok. Výrok hodnotíme ako nepravdivý. József Nágy je v politike od júla roku 2010, kedy sa stal poslancom NR SR za stranu Most-Híd. Od júla 2010 je nepretržite v politike, keďže bol aj v predčasných voľbách v roku 2012 volený za poslanca do NR SR. Od júla 2010 do novembra 2013 ide o takmer tri a pol roka. J. Nagy nie je v predsedníctve Most-Híd. Dátum zverejnenia analýzy: 11.11.2013 Naspäť Nahlásiť chybu

Nágy júla poslancom predsedníctve


Na konci budúceho roka by (Rybníček, pozn.) chcel predstaviť programové vyhlásenie vlády, s ktorým by strana išla do volieb

O možnej budúcej strane sa v médiách sporadicky hovorí, avšak podľa posledných informácii strana ešte o registráciu nepožiadala. Sľub z hľadiska predstavenia programového vyhlásenie vlády ešte nie je možné zhodnotiť, vzhľadom k tomu, že sám Rybníček si na jeho vypracovanie zvolil termín až koncom roka 2017. Vzhľadom k okolnostiam hodnotíme tento sľub ako zatiaľ neuskutočnený. Koncom roku 2015 Rybníček dostal ponuky od viacerých strán, medzi nimi aj od Richarda Sulíka, ktorý mu navrhoval možnosť robiť lídra pre koalíciu SaS-OĽaNO-Nova, ktorú však odmietol. Rybníček začal hovoriť o založení novej strany už v marci 2016. V rozhovore pre Týždeň povedal : „Bude konzervatívna, ale aj pre občianskych konzervatívcov, nielen pre kresťanov. Jej vzorom by mala byť CDU/CSU,“. Sociológ Martin Slosiarik pre SME uviedol , že v súčasnosti priestor pre vznik novej strany existuje, avšak dôležité je, aby sa strana nevyhraňovala ako pravicová alebo ľavicová. Podobný prístup uviedol aj sám Rybníček: „Verím, že obsah by mohol zjednotiť Slovensko a získať podporu voličov naprieč politickým spektrom.“ Obsah je podľa neho oveľa dôležitejší ako hranie sa na pravicu a ľavicu. Rybníček oznámil vznik novej strany v októbri roku 2016. Názov strany TOSKA má vychádzať zo slov: tradícia, odbornosť, služba, komunikácia a ambicióznosť. Podľa Rybníčka je potrebné na Slovensku zmeniť územnosprávne členenie a rozptýliť moc, ktorá je momentálne podľa neho sústredené prevažne v Bratislave. Strana ma ambície taktiež zmeniť volebný systém, zrušiť jeden volebný obvod, ktorí je podľa nich prínosný predovšetkým pre autoritárskych vodcov. Strana prichádza s ideou kombinovaného systému a dvojkomorového parlamentu, pričom 75 zákonodarcov by bolo volených väčšinovým a 75 pomerným volebným systémom. Podľa politického analytika Jána Baránka je však idea decentralizovania Slovenska veľmi riskantná. Slovensko je podľa neho krajina so značnými regionálnymi rozdielmi a preto by bolo zložité riešiť napríklad rozdeľovanie daní. Nadšenie neprechováva ani k myšlienke dvojkomorového parlamentu – u nás druhú komoru parlamentu zastupuje prezident (oproti napríklad Českej republike, kde takéto právomoci prezident nemá a preto tam funguje dvojkomorový parlament), ktorý je volený priamo, a preto by sa jeho právomoci mali skôr posilňovať. Strana TOSKA v súčasnosti zatiaľ nemá žiadny program ani oficiálnu stránku. Podľa Richarda Sulíka je strana pri Rybníčkom nastavených podmienkach len ťažko financovateľná. Pre Európske noviny povedal : „ Pokiaľ sú dary transparentné, je to plne legálny spôsob, ako rozbehnúť stranu a získať prvý štátny príspevok. Lenže práve tam si dal Rybníček tvrdé obmedzenie – žiadna fyzická osoba nesmie darovať viac ako 100 eur a žiadna právnická osoba viac ako 5000 eur." V súčasnosti sa taktiež o Rybníčkovej strane príliš nehovorí a ani nevychádza veľa tlačových správ. Medzi posledné patrila snaha predsedu KDH Alojza Hlinu ponúknuť Rybníčkovi miesto v predsedníctve KDH, ktoré však odmietol. Podľa Hlinu totiž nie je potrebné zakladať novú konzervatívnu stranu, vzhľadom k tomu, že KDH je dostatočne skonsolidované. Na zaregistrovanie novej politickej strany je potrebné vyzbierať 10 tisíc podpisov od občanov. Podľa najnovšej správy portálu Aktuality z 30.apríla 2017 však ešte Rybníček o registráciu nepožiadal Dátum zverejnenia analýzy: 30.04.2017 Naspäť Nahlásiť chybu

ponuky povedal uviedol oznámil Podľa povedal posledné správy


Medziročne stúpla zamestnanosť a rada skonštatujem, že najrýchlejšie zo všetkých krajín Európskej únie. Pribúdajú nám nové pracovné miesta, klesá, konečne klesá nezamestnanosť. Medziročne z 15,1 % na 13,9 %.

Ako uvádza Štatistický úrad SR , zamestnanosť sa medziročne zvýšila v prvom štvrťroku 2011 o 2,1 %. Podľa ďalších údajov Štatistického úradu SR , nezamestnanosť klesla medziročne v prvom štvrťroku 2011 z 15,1 % na 13,9. Eurostat zverejnil Správu o raste zamestnanosti v Európskej únii (.pdf). Slovensko malo za prvý štvrťrok 2011 naozaj najvyšší rast zamestnanosti v rámci EÚ.

Štatistický úrad SR

Štatistického úradu SR


Tieto krajiny (Estónsko, Lotyšsko, pozn.) míňajú koľko na obranu? Viem, že Estónsko ide, že obidve sú už cez 3 % a idú hore, Poliaci už cez 4 %.

Podiel výdavkov na obranu k celkovému HDP v roku 2024 podľa odhadov NATO predstavoval 3,43 % v Estónsku, 3,15 % v Lotyšsku a 4,12 % v Poľsku. Všetky uvedené krajiny sa zaviazali podiel zvyšovať a svoj záväzok premietli do štátnych rozpočtov na rok 2025.

Podľa odhadov Severoatlantickej aliancie (NATO) z júna 2024 predstavoval podiel vojenských výdavkov Estónska na rok 2024 3,43 % celkového hrubého domáceho produktu (HDP) krajiny ( .pdf , s. 9), čiže viac než 1,4-miliardy amerických dolárov ( .pdf , s. 8).

Náčelník štábu Estónskych obranných síl Martin Herem avizoval, že v nasledujúcich rokoch by sa podiel vojenských výdavkov mal zdvihnúť na 5 % celkového HDP.

Lotyšsko malo podľa odhadov NATO vynaložiť na obranu v roku 2024 3,15 % celkového HDP ( .pdf , s. 9), čo je približne 1,4-miliardy amerických dolárov ( .pdf , s. 8). Na konci roka 2024 lotyšský parlament schválil v rozpočte na rok 2025 výdavky na obranu vo výške 1,55-miliardy eur, čo tvorí 3,45 % celkového HDP, teda o 0,3 p. b. viac ako ukazovali odhady na rok 2024.

18. februára 2025 sa lotyšská vláda po rokovaní zaviazala zdvihnúť podiel vojenských výdavkov k celkovému HDP na 5 % v nasledujúcich rokoch.

Poľsko malo podľa projekcie NATO dosiahnuť v roku 2024 podiel vojenských výdavkov z celkového HDP na úrovni 4,12 % ( .pdf , s. 9), čo predstavuje takmer 35-miliárd amerických dolárov ( .pdf , s. 8). V auguste 2024 poľský premiér Donald Tusk oznámil, že vláda alokuje na obranu v roku 2025 43,6-miliárd eur, čo by predstavovalo 4,7 % HDP, teda nárast oproti roku 2024 o 0,58 p. b.

Podiel vojenských výdavkov Poľska k celkovému HDP bol v roku 2024 najvyšší spomedzi krajín NATO ( .pdf , s. 4). Aktualizované odhady výdavkov na obranu má NATO uverejniť v priebehu marca 2025, no v čase vysielania relácie neboli dostupné. Štatistiky z minulých rokov ukazujú, že výdavky Estónska, Lotyšska a Poľska na obranu a ich podiel k celkovému HDP rastie.

.pdf
.pdf
5 %
.pdf
.pdf
schválil
zaviazala
.pdf
.pdf
alokuje
.pdf
uverejniť
Štatistiky


Kúrenie, tam je už väčší problém. Tamto nie je, že dve-tri eurá, pár percent. Bohužiaľ, niektoré teplárne asi 50 z 338 nenakúpili plyn včas. Andrej Juris, šéf ÚRSO im zaviedol taký koeficient, ktorý im dovolil zvýšiť cenu tepla. Najviac si to odskáču obyvatelia Humenného.

Ceny plynu naozaj výraznejšie stúpli najmä pre dodávateľov, ktorý si nestihli zaobstarať plyn za výhodnejšiu cenu. Výrazne sa to dotklo najmä mesta Humenné, ktoré sa mimo vysokých cien plynu musí vyrovnať aj so zanedbaným teplovodným potrubím. Tvrdenie ministra Sulíka preto hodnotíme ako pravdivé.

Úrad pre reguláciu sieťových odvetví (ÚRSO) na začiatku roka avizoval , že ceny tepla pre domácnosti od nového roku vzrastú od 8 do 25 %. Domácnosti si tak majú mesačne priplatiť za teplo od 3,30 eur do 11,32 eur.

O 25 % mala cena plynu vzrásť najmä pre domácnosti, ktorých dodávatelia nakupovali cenu plynu až v druhom polroku 2021, teda keď bola táto cena najdrahšia. Takéto nevýhodné rozhodnutie malo urobiť približne 50 z celkovo 350 regulovaných teplárenských spoločností.

Kvôli obavám o dostupnosť plynu určeného na vykurovanie sa ÚRSO koncom roka rozhodlo zvýšiť korekčný koeficient, ktorým korigujú mimoriadne výkyvy na burze.

Humenné patrí k mestám, ktorých sa zdražovanie dotklo najviac. Cena za plyn tam mala narásť až o 41 %. Príčinou tohto nárastu má byť aj kritický stav teplovodného potrubia, ktory je spôsobený tým, že samospráva do tohto majetku od roku 2011 neinvestovala.

avizoval rozhodnutie zvýšiť narásť


Viete o tom, že kamión je ešte stále v Turecku?

Majiteľ českej dopravnej firmy Martin Pavlát podľa portálu hnonline.sk tvrdí: " Môj kamión stále stojí v Turecku, navyše sa nám nikto zo Slovenska neozval a neponúkol nám pomoc."

hnonline.sk


Do tohto momentu sme rozbehli výstavbu vyše sto kilometrov nových diaľnic a rýchlostných ciest. Dnes je na Slovensku rozostavaných takmer 140 kilometrov diaľnic a rýchlostných ciest, čo tu v tomto tisícročí ešte nebolo.

Výrok J. Počiatka hodnotíme ako pravdivý. Vychádzame pritom z údajov získaných z oficiálneho zdroja ndsas.sk , ktorý uvádza, že od roku 2012 až do súčasnosti bola na Slovensku rozbehnutá výstavba viac ako 100 kilometrov nových diaľníc a rýchlostných ciest. Podľa toho istého zdroja je celkovo v súčasnosti na území Slovenska v procese výstavby skutočne takmer 140 kilometrov diaľníc a rýchlostných ciest.

ndsas.sk

ndsas.sk


Teraz ma napadlo, že nedávno sme sa stretli na grémiu s pánom prezidentom, kde nás žiadal o legislatívnu zmenu ohľadom odchodu do dôchodkového alebo dôchodkového veku sudcov alebo odchodu vyzlečenia z taláru sudcov. A tuná som videla neochotu riešiť (zo strany vlády, pozn.).

Na poslaneckom grémiu dňa 7. októbra 2015 prezident predstavil svoj návrh na zmenu ústavy, aby po dosiahnutí konkrétneho veku funkcia sudcu automaticky zanikla. Po diskusii sa zástupcovia parlamentných klubov vyjadrovali v zmysle, že takúto zmenu si vedia predstaviť, aj ju podporiť. Preto hodnotíme jej výrok ako nepravdivý. Keďže podľa dostupných informácií sa spomínaná neochota a nevôľa zatiaľ neobjavili, výrok hodnotíme ako nepravdivý. Spomínané poslanecké grémium s prezidentom sa konalo 7. októbra 2015. Na tomto stretnutí chcel prezident osobne vysvetliť zástupcom poslaneckých klubov návrh na zmenu ústavy, na základe ktorého by funkcia sudcu zanikla automaticky po dosiahnutí konkrétneho veku sudcu. " Kiska navrhol , aby sudcovia nižších súdov končili vo funkcii po dovŕšení 67 rokov a v prípade Najvyššieho súdu až po dosiahnutí 70 rokov. Ako je uvedené ďalej v tlačovej správe vydanej prezidentskou kanceláriou, p rezident požiadal zástupcov parlamentu, aby novelu ústavy schválili v tomto volebnom období. Zástupcovia poslaneckých klubov sa zhodli na tom, že takúto novelu ústavy podporia. " Podpredseda parlamentu a predseda strany KDH Ján Figeľ vyjadril ochotu podporovať návrh prezidenta: " Väčšina politických subjektov vyjadrila pripravenosť rokovať o tom, a ak sa nájde zhoda, tak sú aj za zmenu ústavy. Sme pripravení rokovať tak, aby bola zmena ústavy ešte v tomto volebnom období. " ( TASR ) Ako informuje ďalej TASR, ani predseda parlamentu, ani sudcovia nie sú proti tomuto návrhu a sú ochotní riešiť problém: N ávrh Kisku podporila už aj predsedníčka Najvyššieho súdu SR Daniela Švecová, minister spravodlivosti Tomáš Borec a takúto zmenu si vie predstaviť aj predseda Národnej rady SR Peter Pellegrini . ( TASR ) Jana Laššáková , podpredsedníčka parlamentu za SMER-SD, zdôraznila, aby sa v takej veci nerozhodovalo bez sudcov. Všetky parlamentné politické strany sú podľa nej naklonené myšlienke automatického odchodu sudcov do dôchodku, otvorenou otázkou zostáva určenie konkrétnej vekovej hranice a spôsob vytvorenia návrhu. " Ide o zásadnú zmenu. Na vekovej hranici a postupe by sme sa mali dohodnúť aj so zástupcami sudcovského stavu. [...] Ide o zmenu ústavy, najvyššieho zákona štátu. A ide o citlivú otázku. Treba to doriešiť komplexne a kvalitne. "

vysvetliť
navrhol
tlačovej správe
TASR
TASR
Jana Laššáková


...Slovensko kleslo v rebríčku slobody slova, že máme pomerne vážne problémy pokiaľ ide o prácu novinárov, pretože tu máme expremiéra, ktorý im nadával do špinavých slovenských prostitútok. Pretože tu máme ministrov, ktorí dlhodobo neodpovedajú na otázky.

Výrok hovorí o slobode tlači a práci novinárov na Slovensku. Podľa medzinárodnej mimovládnej organizácie Reportéri bez hraníc (RFS) sa v roku 2018 Slovensko umiestnilo na 27. mieste v ich rebríčku, pričom si oproti roku 2017 pohoršilo o desať miest. V hodnotení Slovenska pripomína RFS predovšetkým vraždu investigatívneho novinára Jána Kuciaka a jeho snúbenice z februára 2018 ako aj slovné útoky expremiéra Roberta Fica na novinárov, či absenciu inštitúcie, ktorá by chránila novinárov. V prípade urážania slovenských novinárov a nazývania ich špinavými prostitútkami naráža Martin Klus na výrok expremiéra Roberta Fica z novembra 2016. V súvislosti so škandálom ohľadom organizovania predražených podujatí počas slovenského predsedníctva EÚ sa Robert Fico na adresu novinárov vyjadril : "Niektorí z vás sú špinavé protislovenské prostitútky a stojím si za týmto výrazom." Tvrdenie o ministroch dlhodobo neodpovedajúcich na otázky novinárov je veľmi všeobecné ale môžeme spomenúť niekoľko prípadov, kedy sa tak stalo. V máji 2015 sa napríklad Denník N sťažoval , že väčšina ministerstiev neodpovedá na jeho otázky. V júni 2018 sa rovnako minister obrany Peter Gajdoš vyhol otázke o nákupe transportérov, kedy namiesto odpovede odcitoval text z uznesenia vlády. Výrok preto hodnotíme ako pravdivý.

umiestnilo hodnotení vyjadril sťažoval vyhol


Čo sa týka pána Mikulčíka, pán Mikulčík nebol mojim nominantom na šéfa Kompetenčného centra. Vymenoval ho bývalý generálny riaditeľ poverený riadením Finančnej správy, pán Krnáč, ktorému som nikdy ani pol slova do jeho nominácie nehovoril, tak ako som ani pol slovom nehovoril nikdy pani Machovej do toho či má pána Mikulčíka odvolať alebo nie.

Podľa agentúry SITA prezident finančnej správy Igor Krnáč skutočne vymenoval do funkcie šéfa Kompetenčného centra Miroslava Mikulčíka. Ten vlani odstúpil z funkcie generálneho riaditeľa Daňového riaditeľstva SR, po tom čo vyhlásil, že nechce byť prostriedkom akéhokoľvek mocenského zápasu v prípade prenájmu budovy daniarom v Košiciach. Ako v stredu uviedol hovorca rezortu financií Martin Jaroš, Miroslav Mikulčík, ako aj poverený šéf finančnej správy, majú stále dôveru ministra financií Ivana Mikloša. Avšak výrok pána Mikloša o tom, či niekomu hovoril do nominácie nedokážeme overiť .

SITA


Samozrejme že presadzujeme (pozn. - výstavbu južnej trasy), dokonca veľakrát a viackrát sme boli napríklad aj za pánom ministrom Vážnym. Ja osobne som bol za ním tiež a moji kolegovia viackrát práve kvôli R7, to znamená, že južnej rýchlostnej komunikácii.

Počas Ficovej vlády malo riešenie cesty R7 na starosti ministerstvo dopravy na čele s Ľ. Vážnym, ktorý presadzoval inú trasu tejto cesty ako bolo v územnom pláne mesta Bratislava a zainteresované obce. Podľa portálu vyvlastnenie.sk B. Bugár potvrdil, že túto otázku dostali do úloh, no Ministerstvo výstavby, ktoré v tom čase patrilo SMK, nemalo na riešenie cesty žiadny vplyv. Nepodarilo sa nám však zistiť, či prebiehali nejaké stretnutia medzi B. Bugárom a Ľ. Vážnym, počas ktorých by bol riešení tento problém. Súčasná situácia: Na tlačovej konferencii, ktorá sa konala 9. februára 2012 uviedol štátny tajomník ministerstva dopravy Árpád Érsek, že rýchlostná cesta R7 smerujúca z Bratislavy na juh Slovenska by sa mohla začať stavať na jeseň roku 2013 a konkrétne by to mal byť úsek od Bratislavy do Dunajskej Lužnej. Taktiež uviedol, že za jeho pôsobenia vo vláde I. Radičovej sa vybralo vhodné trasovanie a spustili sa projektové práce. Dátum zverejnenia analýzy: 05.03.2012 Naspäť Nahlásiť chybu

vyvlastnenie.sk

uviedol


Vždy (po zavedení priamej voľby prezidenta SR, pozn.) bez akýchkoľvek ťažkostí bol vybraný človek, ktorý sa stal prezidentom Slovenskej republiky.

Priama voľba prezidenta Slovenskej republiky bola zavedená po neúspešných pokusoch zvoliť prezidenta v procedúre nepriamej voľby v roku 1998 . Prvé voľby prezidenta SR sa konali v roku 1999 , kedy v druhom kole zvíťazil kandidát Rudolf Schuster. Odvtedy sa voľby prezidenta republiky na Slovensku konali ešte dva krát, a to v rokoch 2004 a 2009 , o víťazovi zatiaľ vždy rozhodlo druhé kolo volieb. História priamych prezidentských volieb na Slovensku je zatiaľ skutočne bez škandálov, pochybení či akýchkoľvek problémov .

zavedená

problémov


Máme na to v stanovách nástroje a v takomto prípade samozrejme to úplne v bezprostrednom rozpore s dôvodom, pre ktorý do verejnej služby Sieť išla a ľudia, ktorí ju tvoria, čiže dovidenia. Odchod.

Strana Sieť má skutočne vo svojich stanovách nástroj, ktorý umožňuje vylúčiť člena strany, ktorý zneužil svoju funkciu v strane, alebo orgáne verejnej moci. Výrok teda hodnotíme ako pravdivý. V článku (stanov strany Sieť, pozn.) šesť bode dva je uvedené: 2. Člena môže vylúčiť Predsedníctvo z nasledujúcich dôvodov: a) právoplatné odsúdenie člena za úmyselný trestný čin, b) uvedenie nepravdivých údajov pri vyplnení písomnej prihlášky, c) verejné presadzovanie názorov, ktoré sú v rozpore so základnými zásadami a programovými cieľmi Siete, d) konanie, ktoré je v rozpore so základnými zásadami a programovými cieľmi Siete, e) hrubé porušenie politickej disciplíny, f) prijatie kandidatúry do orgánov verejnej moci v SR alebo v EÚ bez predchádzajúceho súhlasu príslušného orgánu Siete. Následne v bode tri: 3. Politickú disciplínu porušuje člen, ktorý: a) koná v rozpore so základnými zásadami, programovými cieľmi a programom Siete, b) porušuje Stanovy, uznesenia alebo iné rozhodnutia orgánov Siete, ktorým podlieha, c) svojím konaním spôsobil rozvrat v Sieti na ktoromkoľvek stupni alebo znemožnil prácu orgánu Siete, d) svojím konaním spôsobil zneváženie Siete, jej orgánov alebo členov, e) zneužil funkciu v Sieti alebo v orgáne verejnej moci. Dátum zverejnenia analýzy: 13.10.2014 Naspäť Nahlásiť chybu

článku


Vďaka investíciam sa podarilo vytvoriť 50 tisíc nových pracovných miest.

Podobný výrok sme už overovali ( Ján Figeľ , V politike, 23.1. 2012) Štatistický úrad uvádza štvrťročné údaje o stave zamestnanosti, preto pri overovaní tohto výroku vychádzame zo stavu zamestnanosti v 2. kvartáli 2010 (čas tesne pred nástupom vlády I. Radičovej) a 3. kvartáli 2011 , ktorý je zatiaľ najnovším údajom o počte zamestnaných osôb na Slovensku. 2. kvartál 2010: 2 312,5 tis.3. kvartál 2011: 2 366,5 tis. Nárast: + 54 tis. pracovných miest I.Radičová má pravdu. Počas jej vlády sa vytvorilo viac ako 50 pracovných miest, či to bolo kvôli investíciám je kauzálne tvrdenie, ktoré nevieme overiť.

Ján Figeľ


Ja sa tu vrátim ešte k tomu čo tu neodznelo. A to je keď sa bavíme o tom raste a to vláda dokonca má vo svojom programovom vyhlásení vlády, že rast má byť kľúčom pre tvorbu nových pracovných miest a zvyšovanie blahobytu obyvateľstva...

V programovom vyhlásení vlády (pdf) sa píše, že „ hospodárska politika vlády SR bude vytvárať predpoklady pre zrýchľujúci sa a udržateľný ekonomický rast v podmienkach zostrujúcej sa globálnej konkurencie. Takýto rast nie je samoúčelný a nie je konečným cieľom, je však nevyhnutným prostriedkom na zlepšovanie kvality života občanov Slovenska, na rast životnej úrovne a zamestnanosti, na vyrovnávanie regionálnych rozdielov, ako aj na riešenie iných naliehavých problémov. “

programovom vyhlásení vlády


Medzinárodný menový fond nepomohol ani Maďarsku, nepomohol ani Lotyšsku keď krátko, pred krátkym časom museli prijímať kruté opatrenia, pretože boli v podobnej situácii. Nepomohla Európska únia ani nám v roku 98 keď sme museli ozdravovať banky a dať 120 miliárd korún...

Medzinárodný menový fond v roku 2008 a 2009 pomohol aj Maďarsku aj Lotyšsku . V prípade Maďarska išlo o pôžičku v hodnote 15,7 miliárd dolárov. V prípade Lotyšska o rok neskôr IMF odsúhlasil pôžičku vo výške 2,35 miliardy dolárov. Ivan Mikloš si navyše splietol rok. Ozdravenie slovenských bánk prebiehalo v rokoch 1999-2000. Celkovú sumu, ktorá bola vynaložená (podľa údajov z NBS citovaných tu ) uvádza približne správne. Jedná sa o 113,117 mld. Sk. Tiež má pravdu, že na ozdravenie bánk nešli žiadne peniaze z EÚ.

Maďarsku Lotyšsku tu


Naši spojenci hovorili aj, že zbrane hromadného ničenia sú v Iraku v roku 2003, nakoniec tam neboli (...).

Výrok hovorí o vojne v Iraku, ktorú USA vyhlásilo v marci 2003. USA vtedy odôvodnili ich vojenský zásah ako nevyhnutný pre elimináciu údajných zásob zbraní hromadného nicenia. Podla Správy Commission on the Intelligence Capabilities of the United States Regarding Weapons of Mass Destruction z dna 31. marca 2005 boli všetky predvojnové domnienky o existencií zbraní hromadného nicenia nepravdivé: "We conclude that the Intelligence Community was dead wrong in almost all of its pre-war judgments about Iraq's weapons of mass destruction. This was a major intelligence failure." ( .pdf , s. 2) Výrok preto hodnotíme ako pravdivý.

odôvodnili Správy .pdf trvala


... k myšlienke práva na odpoveď pre verejných činiteľov, ktorá tu nie je, pretože my sme ju zaviedli túto inštitúciu, ale potom vláda Ivety Radičovej právo na odpoveď priznala iba fyzickým súkromným osobám a nie verejným činiteľom.

V roku 2008 bol schválený aj napriek nesúhlasu opozície tlačový zákon, ktorý umožňoval uplatniť si právo na odpoveď aj v prípade, že noviny zverejnili pravdivú informáciu. Následne v roku 2011 počas vlády Ivety Radičovej bola schválená novela zákona, ktorá obmedzila právo na odpoveď pre verejných činiteľov. Výrok hodnotíme ako pravdivý.

právo na odpoveď
kritizovali
prijatý
návrh
§ 8
súkromnej osobe


Dnes ráno (21. február 2014, pozn,) som zvolal zasadnutie Bezpečnostnej rady štátu,...(otázka sa týkala situácie na Ukrajine, pozn.)

Bezpečnostnú radu zvoláva predseda vlády a sám jej predsedá. Je pravdou, že 21. februára 2014 bolo zvolané zasadnutie Bezpečnostnej rady štátu. Informácia o mimoriadnom zasadnutí k aktuálnej situácii na Ukrajine je aj na stránke Úradu vlády SR . Malo ísť len o ústne informácie. Uznesenie zo zasadnutia však nie je dostupné . Dátum zverejnenia analýzy: 24.02.2014 Naspäť Nahlásiť chybu

zvoláva
Úradu vlády SR
dostupné


Vláda svojim uznesením schválila tento záväzok (euroval pozn.), pani premiérka ho podpísala zahraničným partnerom a ide o to, aby vláda bola dôveryhodná pre svojich partnerov.

SITA z dňa 22. júna 2011 : "Vláda Ivety Radičovej napokon odsúhlasila zmluvy súvisiace s európskymi ochrannými valmi. Podľa nich by sa tak mal navýšiť podiel Slovenska na zárukách v Európskom finančnom stabilizačnom nástroji (EFSF) a zriadiť by sa mal aj nový Európsky stabilizačný mechanizmus (ESM), do ktorého by už krajiny mali prispievať aj hotovosťou." 24. júna 2011 sa Iveta Radičová zúčastnila v Bruseli na zasadnutí Európskej rady, kde potvrdila svoje vyjadrenia , pričom uviedla: "Schválené vládou (pozn.navýšenie eurovalu), ale nemôžem momentálne zaručiť ratifikáciu v národnej rade.“ Dátum zverejnenia analýzy: 26.09.2011 Naspäť Nahlásiť chybu

SITA z dňa 22. júna 2011
vyjadrenia


Nie je pravda to, že my sme im zanechali nejaké zlé pripravené eurofondy, pretože to je rétorika, lebo Fico, lebo Smer, práve naopak. Počas nášho pôsobenia, keď sme boli, tak sme vyčerpali 98 % všetkých fondov.

Vláda na čele so stranou Smer-SSD bola schopná vyčerpať 98% eurofondov v programovom období 2007-2013, avšak 997 miliónov eur z celkovej sumy sa muselo vrátiť na korekciách. Nasledujúcej vláde v roku 2020 prenechali nedočerpané eurofondy z programového obdobia 2014-2020, v ktorom boli schopní vyčerpať len 32%. Výrok hodnotíme ako zavádzanie, pretože poslanec Blanár hovorí o inom programovom období ako o tom, v ktorom došlo k zmene vlády.

Strana Smer-SSD bola súčasťou vlády počas dvoch programových období a to 2007-2013 a 2014-2020. Na konci roku 2013 sa podarilo vláde vyčerpať iba tesne nad 50% eurofondov. Na vyčerpanie zvyšných eurofondov malo mať Slovensko ďalšie dva roky, avšak spolu s Rumunskom dostalo od Európskej Únie výnimku a podľa pravidla N+3 malo na dočerpanie eurofondov tri roky. Nakoniec sa vláde podarilo do konca roku 2016 vyčerpať 97,53% eurofondov, 11,3 miliardy eur z celkovej sumy takmer 11,6 miliardy eur. 997 miliónov eur sa však muselo vrátiť na tzv. korekciách.

Vláda na čele s OĽaNO „dostala“ Slovensko počas programového obdobia 2014-2020. Za takmer sedem rokov (2013-2020) stihla vláda na čele so Smerom prečerpať iba 31,77% . Prečerpanie podobného objemu eurofondov vláde na čele s OĽaNO trvalo dva roky. Slovensko sa po zmene vlády posunulo z 27. priečky čerpania eurofondov na 21 . priečku.

tri

vrátiť

objemu


Tá iniciatíva je zo strany jednej koaličnej strany nebola prerokovaná alebo predrokovaná, preto zostáva aj takouto iniciatívou. Za tým názorom si stojím aj vzhľadom na európsku prax

Aká je prax v Európe v súvislosti s takouto hranicou nedokážeme overiť.


Zasa sme určili odbornú komisiu (k zmene volebného systému, pozn.), ktorá si má zasadnúť a vydiskutovať si tieto problémy a následne potom navrhnúť nejaké riešenie koaličnej rade.

Podľa vyjadrenia ministra vnútra Lipšica by od januára tohto roku mala zasadať pracovná skupina, ktorá sa bude zaoberať novým modelom financovania politických strán. Ako uviedol, táto skupina " bude práve riešiť otázku intenzívnejšej, transparentnejšej a nezávislejšej kontroly financovania politických strán." Existenciu takejto odbornej skupiny potvrdila na tlačovej konferencii po jednaní koaličnej rady dňa 11. januára 2011 aj premiérka Radičová. Podľa jej vyjadrenia je skupina zložená zo zástupcov rôznych politických strán a má za cieľ dosiahnuť dohodu ohľadne ustanovenia nezávislého kontrolného orgánu, jeho kompetencií, aké informácie budú musieť strany a hnutia ku kontrole predkladať. Skupina sa má taktiež zaoberať vytvorením presných pravidiel sponzoringu a darov. Na zrušení príspevkov politickým stranám za mandát sa už koalícia dohodla.

vyjadrenia
tlačovej konferencii


V tej Košickej teplárenskej tam, tam sú pokiaľ viem odborníci, ktorí už pred tým s tým mali dočinenia, určite nemali žiadne politické zásluhy u nás v strane. Pán Zich je predseda predstavenstva, pán Borovský, je tam aj jeden.

Denník Korzár prišiel 3. septembra s informáciou, že Fond národného majetku ako majoritný akcionár odvolal z predstavenstva Jána Podhorského a Petra Skoka. Uvoľnené posty mali obsadiť okresný predsedovia SaS a Most-Híd Peter Pihorňa a Vladimír Vagasi. Zmeny by sa mal podľa denníka dočkať aj post generálneho riaditeľa, ktorý vykonáva nominant SDKÚ Ján podhorský. Nahradiť by ho mal podpredseda predstavenstva Ivan Zich. Na webovej stránke spoločnosti Tepláreň Košice, a.s. sa objavila správa , že s účinnosťou od 16. septembra 2010 došlo rozhodnutím FNM ako jediného akcionára spoločnosti k zmenám v štatutárnych a dozorných orgánoch spoločnosti. Novým predsedom predstavenstva a zároveň generálnym riaditeľom sa stal Ing. Ivan Zich. Denník Pravda prišiel 21. septembra s informáciou, že nový gen. riaditeľ a zároveň predseda predstavenstva Ivan Zich ako aj ďalší člen predstavenstva Peter Pihorňa sú známi štátneho tajomníka Martina Chrena SaS. Aj keby to hneď bola vôbec pravda, v predstavenstve ostali krajskí predsedovia SaS a Mostu. Minimálne v prípade Petra Pihorňu ide o človeka, ktorý s touto oblasťou nemal zatiaľ veľa spoločné- pracuje ako advokátsky koncipient v kancelárii svojho otca .

Top Manažment :

Ing. Ivan Zich - generálny riaditeľ

Ing. Martin Borovský – riaditeľ finančného úseku

Ing. Milan Habán – riaditeľ výrobného úseku

Ing. Peter Mihaľov – riaditeľ technického úseku

Ing. Juraj Slafkovský – riaditeľ obchodného úseku

Ing. Viliam Beňo – riaditeľ úseku pre riadenie a vonkajšie vzťahy

Predstavenstvo :

Ing. Ivan Zich – predseda predstavenstva

Ing. Martin Borovský – podpredseda predstavenstva

Vladimír Vágasi – člen predstavenstva

Ing. Vojtech Bardiovský, PhD. – člen predstavenstva

Mgr. Peter Pihorňa – člen predstavenstva

Mgr. Katarína Urbanová – člen predstavenstva

Korzár
správa
Pravda
v kancelárii svojho otca
Top Manažment
Predstavenstvo


Človek, ktorý vyrástol v osade a vyštudoval napriek tomu vysokú školu a dosiahol titul PhD. (hovorí o Petrovi Pollákovi, pozn.).

Peter Pollák naozaj vyrastal v rómskej osade, konkrétne v Levoči. V roku 2009 získal titul PhD . na Pedagogickej fakulte v v Ružomberku. Výrok preto hodnotíme ako pravdivý.

Pollák získal PhD


...rastie aj počet pracovných miest, asi o 200 tisíc pracujúcich, stúpol počet pracujúcich za posledné dva roky.

V nedeľnej relácii Sulik hovoril o náraste počtu pracovných miest a pracujúcich. Štatistiky pripravené Štatistickým úradom SR hovoria o 2 492 tisíc pracujúcich v roku 2016 (2 512,6 tisíc v poslednom štvrťroku 2016). V roku 2014 pracovalo podľa zistení ŚÚ SR 2 492 tisíc ľudí, čiže o 129 tisíc menej. V roku 2013 bolo zamestnaných 2 329 tisíc ľudí. Aj keď ide o rastúci trend, čo sa týka počtu pracujúcich, nie je pravda nárast o približne 200 tisíc od roku 2014 do 2016. Výrok hodnotíme ako nepravdivý. if("undefined"==typeof window.datawrapper)window.datawrapper={};window.datawrapper["awX5N"]={},window.datawrapper["awX5N"].embedDeltas={"100":297,"200":271,"300":245,"400":219,"500":219,"600":219,"700":219,"800":219,"900":219,"1000":219},window.datawrapper["awX5N"].iframe=document.getElementById("datawrapper-chart-awX5N"),window.datawrapper["awX5N"].iframe.style.height=window.datawrapper["awX5N"].embedDeltas[Math.min(1e3,Math.max(100*Math.floor(window.datawrapper["awX5N"].iframe.offsetWidth/100),100))]+"px",window.addEventListener("message",function(a){if("undefined"!=typeof a.data["datawrapper-height"])for(var b in a.data["datawrapper-height"])if("awX5N"==b)window.datawrapper["awX5N"].iframe.style.height=a.data["datawrapper-height"][b]+"px"});

dynamická


Tento rok sa začala realizovať v meste prvá cyklotrasa, (...) Ďalšie sú vo fáze územného konania.

Budovanie prvej banskobystrickej cyklotrasy sa začalo v apríli toho roka. Dvojkilometrová cyklotrasa je rozdelená do dvoch etáp, smerujúca z Huštáku do Podlavíc. Aj keď je zmluva uzavretá až do marca 2019, hotová by mala byť už do konca roka.

začalo


Župa ročne vyberie prostredníctvom cestnej dane takmer 34 miliónov eur, ktorú platia právnické osoby. Predovšetkým sú to PO so sídlom na území Bratislavy.

Výrok Daniela Krajcera hodnotíme ako pravdivý, pretože podľa rozpočtu (.pdf, s.6) na rok 2013 získa Bratislavský samosprávny kraj na dani z motorových vozidiel (tzv. cestná daň) približne 34,3 mil. eur. V roku 2012 bola táto suma 33,4 mil. eur. Všetci podnikatelia – fyzické i právnické osoby, ktorí využívali minulý rok na podnikanie osobné, úžitkové alebo nákladné autá, musia platiť daň z motorových vozidiel. Výšku dane za všetky vozidlá vo firme si vypočítajú v daňovom priznaní. Daň z motorového vozidla sa platí v kraji, kde je podnikateľ registrovaný.

rozpočtu musia


Je to (Maroš Žilinka, kandidát na šéfa NKÚ, pozn.) špeciálny prokurátor

Maroš Žilinka je bývalým štátnym tajomníkom na ministerstve vnútra, člen KDH Narodil sa 19. augusta 1970 v Bardejove. V roku 1993 ukončil štúdium na Právnickej fakulte Univerzity Pavla Jozefa Šafárika v Košiciach.

Maroš Žilinka
V súčasnosti
pred pôsobením


Nie je to nič neobvyklé a nič neštandardné (rozdelenie funkcie predsedu vlády a strany, pozn.). Keďže som neočakával nejakú súťaž na kongrese, tak som nepriniesol so sebou ani do tohoto štúdia podklady, aby som vám ukázal ...na príklade Nórska...

V Nórsku napríklad Kjell Magne Bondevik slúžil ako premiér v rokoch 1997–2000 a 2001–2005 , avšak predsednícku pozíciu v svojej kresťansko-demokratickej strane zastával iba v rokoch 1983 do 1995 .

1997–2000 a 2001–2005
1983 do 1995


Ja by som rád ešte zareagoval najskôr na tú vašu predchádzajúcu otázku, že prečo nezávislí poslanci alebo teda kandidáti, že prečo ich úspech v takom meradle. Osobne si myslím, že je to určitý trend. ...

Podiel zvolených nezávislých kandidátov komunálnych voľbách 2010 bol 22,66%. Podiel zvolených nezávislých kandidátov komunálnych voľbách 2006 bol 17,10%. Podiel zvolených nezávislých v roku 2002 bol 13,46%.


Kým v štátom Európskej únie 70 až 80, ale vo väčšine štátov 80% (z peňazí pridelených do zdravotníctva všeobecne, pozn.) sa dáva na zdravotnú starostlivosť, u nás len 45.

Eurostat v štatistike General government expenditure on health za rok 2013 (najnovšie údaje) uvádza, že slovenské zdravotníctvo v roku 2013 pracovalo s 7,5 % HDP. Z toho 3,4 % HDP (teda približne 45 %) smeruje na zdravotnú starostlivosť - ústavná a ambulantná starostlivosť. Bugár mierne znižuje toto číslo. Zároveň upozorňujeme je viacero krajín, ktoré majú tieto výdavky na zdravotnú starostlivosť podstatne nižšiu ako Slovensko. Ide napríklad o Rumunsko (55 %), Loyšsko (63 %), Maďarsko (70 %), Cyprus (71 %), Chorvátsko (65 %), Španielsko (69 %), Nemecko (69 %), Česká republika (64 %). Priemer EÚ je však 79 %, priemer eurozóny 75 %. Výrok ako celok hodnotíme ako pravdivý. Zároveň dodávame, že Eurostat zaradil medzi nešpecifikované približne tretinu výdavkov do zdravotníctva do nespecifikovaných (Health n.e.c). Ak by sme chceli zistiť nárast týchto nešpecifikovaných výdavkov od roku 2006, museli by sme čerpať dáta z Eurostat General government expenditure by function (COFOG) , kde je možné zvoliť zobrazenie práve nešpecifikovaných výdavkov na zdravotníctvo (Pri COFOG99 zvoliť Health n.e.c.). Problémom však je, že pri Slovensku nie sú údaje k dispozícii. Eurostat (pdf. s., 174) uvádza v popise parametra 7.6, teda nešpecifikovaných výdavkoch všetko, čo zapadá do tejto kategórie: "07.6 (health n.e.c.) Administration, operation or support of activities such as formulation, administration, coordination and monitoring of overall health policies, plans, programs and budgets; preparation and enforcement of legislation and standards for the provision of health services, including the licensing of medical establishments and medical and paramedical personnel; production and dissemination of general information, technical documentation and statistics on health. Includes: health affairs and services that cannot be assigned to (07.1), (07.2), (07.3), (07.4) or (07.5)." Dátum zverejnenia analýzy: 15.02.2016 Naspäť Nahlásiť chybu

Eurostat Eurostat


Za mňa rástol na Slovensku cestovný ruch o 11 percent. Za tejto vládnej garnitúry sme sa dostali k rastu zahraničných turistov na chvost Európy, písali o tom všetky médiá, poklesli sme o 11 percent.

Slovensko v roku 2011 naozaj zaznamenalo nárast turistov o vyše 11 % oproti predchádzajúcemu roku a v minulom roku naopak pokles. Počet zahraničných turistov zaznamenal pokles necelých 11 % a preto tento výrok považujeme za pravdivý. Slovenská tlačová agentúra priniesla na začiatku tohto roku správu o poklese počtu prenocovaní: " V minulom roku turistické zariadenia na Slovensku evidovali pokles počtu prenocovaní domácej aj zahraničnej klientely o 5,5 %, v rámci členských krajín Európskej únie to bol najvýraznejší pokles. EÚ ako celok pritom evidovala rast počtu prenocovaní o 1,7 % na nový rekord zhruba 2,7 miliardy. " V roku 2011, kedy bol Peter Belinský generálnym riaditeľom Slovenskej agentúry pre cestovný ruch, navštívilo Slovensko oproti predchádzajúcemu roku o 10 % viac zahraničných turistov a o 2 % viac domácich turistov. Kedže podiel domácich turistov je o málo vyšší než zahraničných turistov (. pdf , s. 6) celkový nárast dosiahol zhruba 12 %. Dátum zverejnenia analýzy: 16.03.2015 Naspäť Nahlásiť chybu

pokles agentúra riaditeľom navštívilo pdf


Slovensko ten svoj podiel (v trvalom eurovale, pozn.) má vyčíslený asi na 0,8% z celého objemu.

P. Pelegrini správne hovorí o súčasnom podiely Slovenka na trvalom eurovale vo výške približne 0,8% z celkového objemu záruk. Výrok hodnotíme ako pravdivý. Slovenský podiel na trvalom eurovale (.pdf) je podľa zmluvy o Európskom stabilizačnom mechanizme z celkového objemu záruk v objeme 700 miliardy eur sa Slovensko podieľa sumou 5,768 miliardy eur, čo predstavuje percentuálny podiel 0,824 % . Slovensko bude platiť znížený príspevok do trvalého eurovalu ( ESM ) (.pdfs. 34) po dobu 12 rokov od vstupu do eurozóny (t.j. do roku 2021). Výrok hodnotíme ako pravdivý, pretože súčasný podiel Slovenska na ESM je skutočne približne 0,8% ako hovorí P. Pelegriny. Je potrebné dodať, že tento podiel však len dočasný a súčasť výnimky pre Slovensko do roku 2021. Od roku 2021 bude náš podiel rovnaký ako bol v dočasnom eurovale, teda vo výške 0,99%. V Zmluve ESM je zakotvená dočasná korekcia v kľúči príspevkov jednotlivých krajín (článok 37/1) po dobu 12 rokov od prijatia eura. To skutočne znamená, že táto korekcia bude platiť ešte 9 rokov. Podľa článku 11/3b sa kľúč príspevkov do ESM upraví po skončení 12 ročného obdobia dočasnej korekcie spomínanej v článku 37/1. Keďže korekcia je dočasná, nepriamo z toho vyplýva, že Slovensko svoj znížený podiel ktorý sa rovná 0,824% všetkých členských príspevkov ESM bude musieť navýšiť na 0,99% , ktorú mu určuje podiel na kapitáli v Európskej centrálnej banke , na základe ktorého bol vyrátaný tak dočasný euroval ako aj ESM pre ostatné členské krajiny eurozóny, ktoré mali pred vstupom do eurzóny HDP vyššie 75% priemeru EÚ. Hoci nikde nie je uvedené ako sa navýšenie platby bude realizovať, usudzujeme, že sa bude jednať o jednorázovú platbu danej kvóty do ESM. HNonline.sk (21. novembra 2011): "V marci tohto roka vybavil minister financií zníženie nášho podielu na trvalom eurovale z 0,99 na 0,82 percenta. Podľa samotnej zmluvy však po dvanástich rokoch od prijatia eura tieto úľavy skončia a Slovensko bude musieť rozdiel doplatiť." Dátum zverejnenia analýzy: 15.10.2012 Naspäť Nahlásiť chybu

eurovale
ESM
Zmluve ESM
0,99%
Európskej centrálnej banke
HNonline.sk


Podarilo sa opraviť a sfunkčniť po odchádzajúcej vláde prebratý nefunkčný daňový informačný systém.

Daňový informačný systém, ktorého spustenie bolo pôvodne naplánované vládou I. Radičovej na rok 2012, bol čiastočne zavedený do fungovania v roku 2014, no vyskytli sa v ňom viaceré nedostatky. Dodnes sa ešte odstraňujú a vylaďujú nedostatky, systém je ale stabilizovaný a funkčný a preto výrok hodnotíme ako pravdivý.

stabilizovaný naplánované TREND.sk


...nárast výnosu dane z príjmov, ten bol významný, ten bol ďaleko väčší ako nárast HDP (vývoj po Miklošovej daňovej reforme, pozn.). A vôbec, však ekonomika šlapala, Slovensko malo najnižšiu nezamestnanosť vtedy...

Úlohou daňovej reformy zavedenej a platnej od 1.1.2004 vtedajším ministrom financií Ivanom Miklošom bolo zavedenie rovnej dane z príjmu na úrovni 19 % a daň rovnakej výšky bola zavedená aj ako daň z pridanej hodnoty. Bola zrušená daň darovacia, dedičská, daň z dividend a o rok neskôr aj daň z prevodu nehnuteľnosti. Po tejto reforme skutočne začala významne klesať miera nezamestnanosti, ekonomike sa darilo, čo ukazuje aj rýchlosť hospodárskeho rastu. Zavedenie rovnej dane sa neprejavilo na objemu daní v porovnaní s HDP, čo znamená, že pri nižšej sadzbe (19 %) sa podarilo vybrať taký istý, dokonca väčší balík peňazí, než pri vyššej sadzbe (25 %). Výnos z dane zo zisku, ktorý spomína Sulík vo výroku, rástol skutočne rýchlejšie, ako HDP celkovo. Výrok hodnotíme ako pravdivý.

zrušená
Správa
Rovná daň na Slovensku, funguje to!
Rovná daňna Slovensku, funguje to!
rozprave
(.pdf)
TAE Awards 2005


Všade okolo nás majú 19% a nie 23 (daň z príjmu právnických osôb. pozn.).

Výrok Richarda Sulíka hodnotíme ako nepravdivý, nakoľko 19-percentná daň z príjmu právnických osôb nie je v jednej okolitej krajine - Rakúsku. Za okolité krajiny považujeme krajiny V4 a Rakúsko. V tabuľke spracovanej podľa publikácie Eurostatu Daňové trendy v EÚ (.pdf), s. 29 je sadzba dane z príjmov PO v roku 2012 okolitých krajinách nasledovná:

Daňové trendy v EÚ
KPMG
KPMG
Rakúsko


Štát, pokiaľ ide o boj s krízou, taký malý ako je Slovensko, ktorý má 5,5 milióna obyvateľov, nemá šancu naštartovať vnútornú spotrebu. Ta vnútorná spotreba je veľmi malá a rovnako sme štát, ktorý vaša vláda, pani Radičová, urobila na 80 % závislý od exportu na krajiny Európske únie.

Vnútorná spotreba tvorila až 80% objemu HDP. Ide však len o komparatívny údaj, pretože vnútorná spotreba sa iba čiastočne podieľa na tvorbe HDP (spotrebuvávame importované produkty) Fico tak nemá pravdu, že vnútorná spotreba je malá. Problém je v použití nesprávnych termínov. Mal by pravdu, keby povedal, že spotreba sa podiela iba v malej miere na tvorbe HDP.


„…neskôr sa ukázala, že táto konštrukcia (že úrad vlády je prepojený na taliansku mafiu a mal niečo s vraždou novinára, pozn.) nebola pravdivá (…).“

Je síce pravdou, že na tlačovej konferencii 1. októbra 2018 generálny prokurátor o talianskej stope v prípade vraždy Jána Kuciaka a Martiny Kušnírovej nehovoril, avšak to nemusí znamenať, že je vylúčená či dokonca nepravdivá. Doposiaľ sa teda neukázalo, že by bolo prepojenie ľudí z Úradu vlády za bývalého premiéra Fica na taliansku mafiu nepravdivé, v prípade vraždy Jána Kuciaka je známe preverovanie obvinenia Mariána Kočnera za jeho údajnú objednávku vraždy. Výrok hodnotíme ako zavádzajúci.

1. októbra
preverovanie obvinenia
28. februára 2018


... po roku, v roku ´94 vo voľbách niektorí vaši, aj napríklad Hudek aj ďalší, myslím, že dokonca aj pán Ducký a nie som si istý, vyjadrovali sa veľmi negatívne, že už ho máme na lopatkách, alebo na lopate pána prezidenta Kováča

Ján Ducký, v tom čase minister hospodárstva, potvrdil, že výrok: " Starého Kováča už máme na lopatkách!", odznel v sídle HZDS po vyhratých voľbách v roku 1994, avšak nepodarilo sa nám zistiť, kto konkrétne sa na adresu prezidenta Michala Kováča takto vyjadril. Podobne sa nám nepodarilo nájsť nijaké dostupné vyjadrenia Ľudovíta Hudeka, vtedajšieho ministra vnútra na Kováčovu adresu. Napriek tomu, že zlé vzťahy prezidenta Kováča a predstaviteľov HZDS sú všeobecne známou záležitosťou, keďže sa nepodarilo vypátrať konkrétne vyjadrenia osôb spomínaných Bugárom. Výrok hodnotíme ako neoveriteľný. Verejnosti už dobre známy zlý vzťah, ktorý panoval medzi premiérom Mečiarom a prezidentom Kováčom sa ešte viac vyostril po prejave prezidenta v parlamente v marci roku 1994, v ktorom silno kritizoval jeho spôsob riadenia štátu. ,,Pán premiér nie je schopný partnersky spolupracovať a viesť korektný dialóg.Nedokáže zjednocovať rôzne zoskupenia občanov a znásobovať politickú energiu štátu. Vzhľadom na jeho podozrievavosť dokáže spolupracovať len s ľuďmi, ktorí mu sú nejakým spôsobom zaviazaní.´´ Medzi najznámejšie dôvody sporu prezidenta Kováča a premiéra Mečiara patrí neochota prezidenta vymenovať Ivana Lexu do funkcie ministra privatizácie, rovnako ako odvolať Milana Kňažka z pozície ministra zahraničných vecí. Ivan Lexa bol však dlhšie dôvodom ich sporov, Kováč nepovažoval Lexu za dôveryhodného. Ivan Lexa dokonca v roku 1996 podal na Kováča žalobu pre obvinenie zo zapletenia do únosu jeho syna. Mečiarov odmietavý postoj k prezidentovi naznačovali aj hodiny nainštalované oproti prezidentskému palácu, ktoré odpočítavali počet dní, ktoré zostávajú Kováčovi vo funkcii. O prezidentovi Kováčovi sa v minulosti vulgárne vyjadril aj Ivan Gašparovič v roku 1996, kedy ho nazval " starým chujom" . Po požiadavke Milana Kňažka, aby objasnil koho tým myslel, sa bránil, že nešlo o pána prezidenta a výraz, ktorý použil bol " starému ujovi". Po televíznej debate v TA3 ohľadne amnestií vydaných Vladimírom Mečiarom sa rozhodla Občianska konzervatívna strana podať na Mečiara trestné oznámenie pre ohováranie Kováča. Ním odprezentované výroky naznačovali, že Kováč bol zapletený do marenia vyšetrovania jeho syna Michala Kováča ml. OKS preto požiadala prokuratúru, aby preverila, či expremiérom vyslovené informácie sú spôsobilé na podanie trestného oznámenia. Dátum zverejnenia analýzy: 08.03.2017 Naspäť Nahlásiť chybu

odznel kritizoval odvolať vyjadril podať


Však ta štúdia (EÚ o daňových únikoch pozn.) je z konca z konca funkčného obdobia vašej vlády. Tá štúdia Európskej únie bola vypracovaná v roku 2009...

Štúdia zameraná na vyčíslenie a analýzu únikov DPH v členských krajinách EÚ ( Study to quantify and analyse the VAT gap in the EU-25 Member States ) bola vypracovaná v roku 2009. Týka sa ale obdobia 2000-2006 ako uvádzame vyššie.


(...) my sme rokovali s rektormi. Povedali sme dopĺňame rozpočet na rok 2016 o ďalších 20 miliónov eur. Dali sme prvýkrát 25 ročnej histórii Slovenska 50 miliónov eur na rekonštrukciu internátov.

Stretnutie členov vlády SR a predstaviteľov Slovenskej rektorskej konferencie sa uskutočnilo 8. februára, kde bolo rozhodnuté o poskytnutí 20 miliónov eur na dofinancovanie a rozvoj vysokých škôl na rok 2016 a rozdelení 50 miliónov eur, ktoré vláda uvoľnila na rekonštrukciu vysokoškolských internátov pre verejné vysoké školy. Podobný výrok sme overovali u Martina Fronca v januári 2016 . Keďže nemáme k dispozícii presné údaje, koľko peňazí išlo reálne na opravu či výstavbu internátov, výrok hodnotíme ako neoveriteľný.

januári 2016
portál
rekonštrukcia
manželské internáty


...pán Fico povedal (na tlačovej konferencii, pozn.) - "objavilo sa jedno čarovné číslo, že inflácia je na hranici nuly. Deflácia síce v diskusiách medzi ekonómami vyvoláva negatívne emócie, ale pre verejnosť je to dobrá správa."

J. Kollár správne parafrázuje vyjadrenia R. Fica k nulovej inflácii, pozitívach a negatívach deflácie. Výrok hodnotíme ako pravdivý. Dňa 15. Februára 2014 sa konala tlačová konferencia , na ktorej sa predseda vlády SR R. Fico, podpredseda vlády a minister financií SR P. Kažimír, prezident Finančnej správy SR František Imrecze a riaditeľ Inštitútu finančnej politiky Martin Filko vyjadrovali k novej daňovej prognóze a lepšiemu výberu DPH. V súvislosti s úrovňou inflácie Robert Fico povedal: “... v januári sa objavilo čarovné číslo, že inflácia bola na úrovni nuly, čiže sme na hrane medzi defláciou a infláciou. Má to dve stránky. Tú pozitivnu pre verejnosť, že ceny produktov nerastú. Zase má to stránku aj zápornú ak sa o inflácií alebo deflácii bavia ekonómovia a finančníci, tak deflácie je negatívna, ale z hľadiska verejnosti je pozitívna ." Dátum zverejnenia analýzy: 17.02.2014 Naspäť Nahlásiť chybu

tlačová konferencia
prognóze


Bezplatnú dopravu vyskúšali dve obchodné reťazce. Jeden vláčik, museli ho zrušiť, pre to, že si tam slušný človek nesadol, po určitej dobe. Druhý hypermarket používal autobus, ktorý bol zničený, pretože sa to stalo pojazdným hostincom pre určité typy ľudí.

Cestný vláčik prevádzkovalo obchodné centrum Max Trnava. Dôvody zrušenia tohto dopravného spojenia sa neporadilo overiť. Bezplatná autobusová linka spoločnosti Tesco bola podľa dostupných informácii zrušená najmä kvôli cenovým podmienkam medzi spoločnosťou Tesco a SAD Trnava. Demagog.sk sa nepodarilo zistiť stav týchto bezplatných dopravných prostriedkov počas ich prevádzky, preto toto tvrdenie označujeme ako neoveriteľné.

vláčik Max SME


Pán kontrolór (Miškanin, pozn.) bol vybratý nezávislým výberovým transparentným konaním.

Na základe zákona o obecnom zriadení a dokumentov mestského zastupiteľstva Bratislavy o vyhlásení a priebehu voľby nového hlavného kontrolóra môžeme konštatovať, že voľba kontrolóra bola nezávislá a transparentná. K andidáti sa prihlásili sami a nenominovala ich žiadna politická strana ani politik a následne z nich poslanci mali vybrať podľa svojho vedomia a svedomia. Hlasovanie bolo verejné. Hoci nedokážeme posúdiť, či všetci poslanci skutočne hlasovali slobodne podľa svojho vedomia a svedomia, pokiaľ chápeme výraz nezávislá ako to, že kandidáti sa prihlásili sami a nenominovala ich žiadna politická strana ani politik, môžeme výrok vyhodnotiť ako pravdivý. Podľa zákona o obecnom zriadení č. 369/1990 Z.z. . hlavného kontrolóra volí obecné zastupiteľstvo nadpolovičnou väčšinou všetkých poslancov na dobu šesť rokov. Zákon stanovuje časové lehoty, v ktorých obecné zastupiteľstvo vyhlasuje konanie voľby. Uchádzači o post kontrolóra odovzdávajú písomnú prihlášku, ktorej súčasťou je doklad o vzdelaní a údaje potrebné na vyžiadanie výpisu z registra trestov. Uznesenie mestského zastupiteľstva Bratislavy zo 7. marca 2019 stanovilo ďalšie náležitosti prihlášky ako aj to, že voľba nového kontrolóra prebehne verejne, čo v minulosti nebolo zvykom. Zastupiteľstvo tiež nad rámec zákona o obecnom zriadení zvolilo komisiu na posúdenie náležitostí prihlášok kandidátov, zloženú zo šiestich poslancov zastupiteľstva. Úlohou komisie bolo po preskúmaní prihlášok predložiť zastupiteľstvu zoznam kandidátov na funkciu hlavného kontrolóra. Komisia jednomyseľne rozhodla ( .pdf , s. 4), že zákonom stanovené podmienky splnili všetci dvanásti kandidáti. Pred samotnou voľbou kandidáti odpovedali na otázky poslancov zastupiteľstva (záznam z verejnej voľby .mp4 , predstavenie kandidátov od 00:08:00, otázky od 00:46:45). Do druhého kola voľby postúpili Marián Miškanin s 20 hlasmi a Ján Mrva so 6 hlasmi. V druhom kole voľby bol za hlavného kontrolóra zvolený Miškanin v pomere 24 hlasov ku deviatim. V obidvoch kolách voľby Miškanina sa hlasovania zdržal poslanec z Team Vallo Roman Lamoš. Podrobné výsledky hlasovania sú dostupné na webe mestského zastupiteľstva Bratislavy. Po zvolení Mariána Miškanina do funkcie hlavného kontrolóra niektorí poslanci upozornili na to, že v minulosti bol Miškanin nominantom strany SMER-SD. Miškanin argumentoval tým, že do funkcie bol zvolený pre svoje odborné kvality.

369/1990 Z.z.
Uznesenie
nebolo
.pdf
.mp4
webe
upozornili


... v 2017 roku majú predsedať Rade Európskej únie Briti.

Je pravdou, že v období od júla do decembra 2017 má predsedať Rade EÚ Veľká Británia. Výrok hodnotíme ako pravdivý. Zoznam predsedajúcich krajín pre roky 2016-2020: Holandsko: Január - Jún 2016 Slovensko: Júl - December 2016 Malta: Január - Jún 2017 Veľká Británia: Júl - December 2017 Estónsko: Január - Jún 2018 Bulharsko: Júl - December 2018 Rakúsko: Január - Jún 2019 Rumunsko: Júl - December 2019 Fínsko: Január - Jún 2020

Zoznam


v prípade napríklad lyžiarskych zájazdov (...) to je takmer milión nocí, ktoré zaplatil tento štát

Podpora lyžiarskych zájazdov a škôl v prírode je súčasťou druhého sociálneho balíčka, ktorý strana SMER-SD predstavila v roku 2015. Príspevok na lyžiarsky kurz vo výške 150 eur na jedno dieťa sa základným a stredným školám poskytuje od 1. januára 2016. Predpokladaný počet nocí na školských lyžiarskych zájazdoch, ktoré štát finančne podporil, sa pohybuje okolo jedného milióna. Nakoľko je však zatiaľ dostupný len predbežný rozpočet ministerstva školstva na lyžiarske kurzy pre rok 2018, hodnotíme výrok ako neoveriteľný. Príspevok na lyžiarsky kurz sa poskytuje v súlade s § 3 ods. 2 a 3 a § 4ab a § 9f ods. 2 zákona č. 597/2003 Z. z. o financovaní základných škôl, stredných škôl a školských zariadení. Podľa Ministerstva školstva, vedy, výskumu a športu SR dĺžka výcviku na základnej škole trvá spravidla päť až sedem dní v rozsahu najmenej 25 vyučovacích hodín a na strednej škole trvá päť dní najmenej v rozsahu 15 vyučovacích hodín v zmysle smernice MŠVVaŠ SR č. 19/2017 o organizovaní lyžiarskeho výcviku a snowbordingového výcviku. V súlade so zákonom môže škola využiť daný príspevok na pokrytie nákladov na kurz pre toho istého žiaka najviac jedenkrát počas jeho návštevy základnej alebo strednej školy. Určený príspevok na jedného žiaka nie je možné rozdeliť medzi viacerých žiakov. Pokiaľ sa kurzu zúčastní počas roka 2018 menší počet žiakov ako bolo nahlásené, škola je povinná vrátiť poskytnuté finančné prostriedky zodpovedajúce počtu žiakov, ktorí sa kurzu nezúčastnili. Ministerstvo školstva, vedy, výskumu a športu SR na príspevky na lyžiarske kurzy pre rok 2016 prerozdelilo približne 10,7 milióna eur pre 71-tisíc žiakov základných a stredných škôl, v roku 2017 na kurzy išlo 9,8 miliónov eur pre 65-tisíc žiakov. Celková výška príspevkov na rok 2018 zatiaľ nebola vyčíslená. Školy požiadali o príspevok 12,9 milióna eur pre takmer 86-tisíc žiakov. Do tohto čísla však nie sú zarátané príspevky, ktoré školy musia vrátiť za žiakov, ktorí sa kurzu nezúčastnili. Na lyžiarskych kurzoch sa v rokoch 2016 až 2018 (aj s predpokladaným počtom žiakov pre rok 2018, pozn.) teda dokopy zúčastnilo okolo 222-tisíc žiakov. Ak tento počet vynásobíme počtom nocí (5 nocí), vyjde nám približne 1 110 000 nocí. Jedná sa však len o približný výpočet. Dátum zverejnenia analýzy: 10.12.2018 Naspäť Nahlásiť chybu

lyžiarskych zájazdov
ministerstva
zákona
Ministerstva
Ministerstvo


Odvody sa zvýšili pre ľudí, ktorí zarábajú viac ako 1 100 eur mesačne. Viete, koľko ľudí na Slovensku zarába viac ako 1 100 mesačne? 11,5%.

Podobné tvrdenie sme overovali v relácii O 5 minút 12 14. októbra 2012. Zvýšenie stropov pre jednotlivé typy poistenia boli schválené parlamentom 8. augusta 2012 ako súčasť novely zákona o sociálnom poistení. Táto zmena sa týka aj zamestnancov, ktorí zarábajú 1200 eur v hrubom a viac. Zvyšuje a zjednocuje sa maximálny vymeriavací základ na platenie sociálnych a zdravotných odvodov na 5-násobok priemernej mzdy v roku 2013. V súčasnosti ide v prípade nemocenských odvodov o 1,5-násobok priemernej mzdy, zdravotné odvody o 3-násobok, dôchodkové poistenie a poistenie v nezamestnanosti najviac 4-násobok priemernej mzdy. Podľa stále najnovšej analýzy štruktúry miezd štatistického úradu za rok 2011 zarába 13,9% zamestnancov viac ako 1200 eur. Je potrebné zdôrazniť, že pri sume 1 100 eur , s ktorou Robert Fico pracuje, hovoríme o podiele vyššom ako 14%. Výrok predsedu vlády hodnotíme teda ako nepravdivý. Dátum zverejnenia analýzy: 11.03.2013 Naspäť Nahlásiť chybu

O 5 minút 12
schválené
1200
štruktúry miezd


Úplne posledná veta k bankovej dani. Aj vyspelé krajiny používajú pán kolega výnos z bankovej dane, nie na konsolidáciu verejných financií, ale na nakŕmenie tak povedia zvláštneho mimoriadneho fondu, ktorý slúži na budúce systémové zmeny bankového sektora.

Výrok je zavádzajúci. J. Kollár si vybral 2 krajiny, v ktorých banková daň smeruje do špeciálneho fondu, zamlčal ale, že v zvyšných 8 krajinách banková daň alebo jej časť (Cyprus) smeruje do štátneho rozpočtu. V súčasnosti sú špeciálne bankové odvody zavedené v desiatich krajinách Európskej únie . Štúdia Slovenskej bankovej asociácie (pdf.) uvádza, že sú to: Švédsko, Nemecko, Francúzsko, Veľká Británia, Belgicko, Portugalsko, Dánsko, Cyprus, Maďarsko, Rakúsko. Každá krajina používa iný spôsob jej výpočtu i rozdielnu daňovú sadzbu. Tá sa pohybuje v rozmedzí od 0,01% do 0,085%. Iba v dvoch krajinách, Švédsku a Nemecku, sa všetky získané finančné prostriedky odvádzajú do špeciálneho fondu. Cyprus používa časť z nich na financovanie fondu a časť odvádza priamo do rozpočtu. Väčšina štátov teda používa bankové odvody na konsolidáciu verejných financií .

Slovenskej bankovej asociácie


O tom či tento Euroval poskytne niektorej problémovej krajine pomoc alebo nie rozhodne sa. Každá krajina bude mať právo veta, to znamená jednohlasné rozhodovanie, ale napríklad už o tom, že pokiaľ by kleslo základné imanie, splatené imanie tohto Eurovalu a kleslo by práve preto, že sa stav prípadne potrebuje kryť na nejaké straty finančné z operácií, ktoré mal alebo sa stal platobne neschopným voči vlastným veriteľom, tak vtedy sa bude musieť to základné imanie doplniť na pôvodnú výšku a na toto už bude stačiť jednoduchý súhlas Rady guvernérov, kde bude Slovensko zastúpení svojim ministrom financií, to znamená, že tam bude Slovensko vždy prehlasované a hrozí v takomto prípade riziko, že tam budeme ako som spomínal tým automatom na dodávky hotovostných peňazí posielať do Bruselu peniaze.

Podľa informácií portálu investujeme.sk : "ESM bude spravovať Rada guvernérov, pozostávajúca z ministrov financií členských štátov eurozóny s hlasovacím právom a z dvoch pozorovateľov: komisára pre ekonomické a menové záležitosti a guvernéra ECB. Rada si zvolí hlasovaním svojho predsedu. O poskytnutí finančnej pomoci , podmienkach poskytnutia finančnej pomoci, úverovej kapacite ESM a zmenách ponuky nástrojov financovania rozhoduje Rada guvernérov jednohlasnou väčšinou, ktorej nebráni, ak sa niektorý z členov zdrží hlasovania. O ostatných rozhodnutiach sa hlasuje kvalifikovanou väčšinou, ak sa nerozhodne inak. Rada riaditeľov bude vykonávať úlohy, ktoré na ňu deleguje Rada guvernérov. Každý člen ESM navrhne jedného riaditeľa a jedného jeho náhradníka. Všetky rozhodnutia Rady riaditeľov budú musieť byť schválené kvalifikovanou väčšinou. Pomer hlasov bude na základe podielu na ESM, kvalifikovaná väčšina bude 80% hlasov. " To, kedy sa rozhoduje inak uvádza napríklad originálny dokument o z áveroch Rady v Bruseli z 25. marca (.pdf), kde sa uvádza aj Kollárom spomínaná možnosť: "The Board of Governors will decide by mutual agreement when adapting the amount of total subscribed capital or when calling capital, except in the specific cases described below. First, the Board of Directors can decide, by simple majority, to restore -by calling in capital- the level of paid-in capital in the event that the amount of paid-in capital is reduced by the absorption of losses." (Rada guvernérov môže jednoduchou väčšinou rozhodnúť obnoviť úroveň vloženého kapitálu v prípade, že suma vloženého kapitálu je znížená tlmením strát)

investujeme.sk
z
áveroch Rady v Bruseli z 25. marca


Akože zvýšenie dlhu v rokoch, dobre, za rok 2020-2022 sa dlh zvýšil, to bola naša vláda, tzn. za 3 roky o 18 miliárd eur, za roky 2023-2025 len do marca sa zvýšil o koľko, viete? O 20 miliárd eur.

Za roky 2020 až 2022 sa zvýšil štátny dlh o 17,89 miliardy eur, keď na konci roka 2019 dosahoval 45,49 miliardy eur ( .pdf , str. 1) a na konci roka 2022 dosahoval 63,38 miliardy eur ( .pdf , str. 1). V roku 2023 sa dlh zvýšil o 6,4 miliardy na 68,9 miliardy eur. Presné štatistiky za rok 2024 ešte neboli zverejnené, no RRZ odhaduje deficit na rok 2024 na 6,95 miliardy eur ( .pdf , str. 3). Pre celý rok 2025 odhaduje RRZ deficit na 6,6 miliardy eur. Teda celkovo za roky 2023–2025 by mal deficit dosiahnuť 20 miliárd eur. Výrok hodnotíme ako nepravdivý, keďže Veronika Remišová tvrdí, že sa mal dlh zvýšiť o 20 miliárd eur len do marca 2025.

Zároveň je vyjadrenie Veroniky Remišovej zavádzajúce, keďže rozpočet na rok 2023 schválila NR SR počas vlády Eduarda Hegera, pričom štvrtá vláda Roberta Fica bola vymenovaná až 25. októbra 2023. Veronika Remišová bola členkou vlády SR od 21. marca 2020 do 15. mája 2023.

Ku koncu marca 2025 dosiahol štátny rozpočet hotovostný schodok 1,45 miliardy eur čo predstavuje medziročné zlepšenie o 734 miliónov eur.

Podľa Rady pre rozpočtovú zodpovednosť dochádzalo k zhoršovaniu stavu verejných financií od roku 2015, pričom časť zhoršenia možno pripísať aj externým faktorom a šokom mimo kontroly vlády a poslancov. Podľa Rady pre rozpočtovú zodpovednosť možno rast dlhu v rokoch 2020-2023 pripísať : jednorazovým protikrízovým opatreniam vlády (9,2 mld. eur), stavu verejných financií pred pandémiou (6 mld. eur), nárastu hotovostnej rezervy štátu (4,7 mld. eur) a zmenami v hospodárení vlády medzi rokmi 2020 až 2023 (2,6 mld. eur). Vyjadrenie Veroniky Remišovej pre Demagog.sk z 7. 4. 2025: "Podľa údajov Agentúry pre riadenie dlhu a likvidity (Ardal) sa dlh štátu zvýšil v rokoch 2020 až 2022 o 18,2 miliardy eur a v rokoch 2023 až 2025 o 20,0 miliardy eur."

.pdf .pdf na .pdf odhaduje schválila vymenovaná dosiahol dochádzalo pripísať


...ale však teda, pretože tak isto ako ste napísali, že pán predseda Fico nevyhral ani jeden súdny spor, tak samozrejme bol aj pochválený, tu máte list od pána Kukana, že proste je to jedna z najlepších kancelárií v rámci Európskeho súdu, všetky, vlastne de facto väčšinu súdov vyhrali, zachránili obrovské množstvo peňazí a vy bez hanby napíšete, že nevyhral ani jeden spor.

Na margo Ficovho pôsobenia na Európskom súde pre ľudské práva, kde zastupoval Slovensko a údajne nevyhral ani jeden spor, sa vyjadrovala pred niekoľkými týždňami aj premiérka ( SITA ). Nepodarilo sa nám však nájsť nezávislý údaj o počte prehratých či vyhratých sporoch, takisto ani o liste od Eduarda Kukana.

SITA


Ďalšie vyhraté súdne spory súvisiace so získaním zvyšného 38 % podielu v Transpetrole.

Posledný súdny spor MH SR o Transpetrol a.s. z roku 2013, ktorý pojednával o 34% akcií spoločnosti Transpetrol a.s., bol Krajským súdom v Košiciach dňa 26.7.2014 potvrdený v prospech štátu. Spor má svoju históriu , ktorá siaha do roku 1998. Krajským súdom v Košiciach bolo ešte na začiatku roku 2013 rozhodnuté v troch sporoch v prospech štátu. Prehra na súde zo strany štátu bola evidovaná v roku 1998, keď Najvyšší súd rozhodol v prospech vranovskej firmy ILaS, s.r.o.. Portál otvorenesudy.sk eviduje ďalších 43 súdnych sporov Transpetrolu za posledné 3 roky. V kauze Transpetrol sa spomína 34,05% podiel akcií Transpetrolu a nie uvádzaných 38 %, preto hodnotíme tento výrok ako nepravdivý.

históriu sporoch súdnych


Presadili sme prakticky celý náš program, ktorý sme predtým v roku 20 sľúbili.

Sme rodina nedokázala plnohodnotne presadiť viaceré body svojho programu. Niektoré body hnutie splnilo iba čiastočne, iné vôbec. Príkladom nesplnených sľubov sú nájomné byty, exekučná amnestia či dlhodobý prenájom vozidla od štátu. Výrok Borisa Kollára preto hodnotíme ako nepravdivý.

Volebný program strany Sme rodina mal názov “ Program pomoci rodinám 2020 ” . ( pdf. ) Jedným z najväčších predvolebných sľubov hnutia bola výstavba nájomných bytov. Cieľom bolo ročne ich vybudovať 25-tisíc. Dodnes však existujú len základy systému ako legislatíva, agentúra pre nájomné bývanie a registrácia pre záujemcov. Je pravdepodobné, že do volieb nebude k dispozícii pre rodiny ani jeden nájomný byt.

Hnutie Sme rodina chcelo taktiež presadiť exekučnú amnestiu , aj tento sľub sa strane podarilo presadiť len čiastočne. Parlament v októbri 2022 schválil generálny pardon na návrh poslankyne Sme rodina. Išlo o odpustenie povinnosti zaplatiť penále za podmienky, že dlžníci poisťovni uhradia dlžné poistné. Odpustenie penále sa však vzťahovalo iba na dlhy voči sociálnej poisťovni. Exekučná amnestia, tak ako ju navrhovalo hnutie vo svojom programe, mala viesť k upusteniu od vymáhania všetkých pohľadávok štátu voči občanom. To, že tento sľub hnutie nesplnilo, priznal neskôr aj samotný Boris Kollár v diskusnej relácii Na telo. (v čase od 41:18)

Volebný program Sme rodina sľuboval aj právo na prenájom auta od štátu pre občanov a podniky formou dlhodobého prenájmu za sumu od 75 eur po 195 eur mesačne (v závislosti od modelu auta). Sme rodina v programe uvádzala aj konkrétne príklady. Občania mali napríklad získať automobil v hodnote vyše 70-tisíc eur za mesačnú splátku 195 eur mesačne. Uvedený mesačný nájom navyše zahŕňal eZnámku, daň z pridanej hodnoty a zákonné a havarijné poistenie vozidla. Tento sľub však hnutie nepresadilo .

pdf.
existujú
exekučnú amnestiu
schválil
čase
nepresadilo


Zároveň v tom istom rozhodnutí ústavný súd povedal, že prezident nemôže konať svojvoľne. To znamená, nemôže nevymenovať kandidáta na generálneho prokurátora svojvoľne.

Podobný výrok sme overovali už viackrát ( Na telo , 9. júna.2013; O5M12 , 17 februára 2013; O5M12 , 5. júna 2013):

Právo prezidenta nevymenovať Národnou radou zvoleného kandidáta na generálneho prokurátora, i keď za striktne určených podmienok, prezidentovi prisúdil ÚS SR svojim rozhodnutím . Dôvody nevymenovania nesmú byť svojvoľné. V rozhodnutí z októbra 2012 sa píše:

"Prezident Slovenskej republiky je povinný zaoberať sa návrhom Národnej rady Slovenskej republiky na vymenovanie generálneho prokurátora Slovenskej republiky podľa čl. 150 Ústavy Slovenskej republiky, a ak bol zvolený postupom v súlade s právnymi predpismi, v primeranej lehote buď vymenovať navrhnutého kandidáta, alebo oznámiť Národnej rade Slovenskej republiky, že tohto kandidáta nevymenuje. "

Nevymenovať kandidáta môže len z dôvodu, že nespĺňa zákonné predpoklady na vymenovanie, alebo z dôvodu závažnej skutočnosti vzťahujúcej sa na osobu kandidáta, ktorá dôvodne spochybňuje jeho schopnosť vykonávať funkciu spôsobom neznižujúcim vážnosť ústavnej funkcie alebo celého orgánu, ktorého má byť táto osoba vrcholným predstaviteľom, alebo spôsobom, ktorý nebude v rozpore so samotným poslaním tohto orgánu, ak by v dôsledku tejto skutočnosti mohol byť narušený riadny chod ústavných orgánov (čl. 101 ods. 1 druhá veta Ústavy Slovenskej republiky). P rezident uvedie dôvody nevymenovania, pričom tieto nesmú byť svojvoľné."

Na telo

rozhodnutím


Tento kraj, ukážem to aj na kameru, tento kraj je … tretím najkvalitnejším krajom, kde sú teda cesty v najlepšom poriadku.

Milan Belica sa odvoláva na článok denníka SME , publikovaný 5.11.2013. Článok, rovnako aj graf, ktorý Milan Belica ukazuje, hovoria o tom, aký je percentuálny podiel nevyhovujúcich ciest na celkových cestách v kraji. Na grafe, ktorý Belica ukazuje, rovnako ako v článku SME, je v skutočnosti Nitriansky kraj štvrtý a nie tretí - keďže pred ním sa nachádzajú kraje Žilinský, Trenčiansky a Trnavský. Výrok je teda nepravdivý. Dátum zverejnenia analýzy: 15.11.2013 Naspäť Nahlásiť chybu

SME


Keď si zoberiete len severných susedov Poľsko, tam máte zníženú DPHáčku práve na tieto potravinové produkty len na 3%, to znamená ujednotili sa miesta, čoho vy ste sa obávali keď to prenesie tam alebo onam, čiže Poľsko zaviedlo systém pokiaľ predávaš na tržniciach, máš len 3% DPH.

Podľa článku z roku 2009 Poľsko malo dve zvýhodnené sadzby na úrovni 3 a 7 percent, pričom štandardnou bola 22-percentná. Súčasná štandardná DPH v Poľsku je však od januára 2011 na úrovni 23 percent. Znížené sadzby DPH na potraviny, knihy a noviny a ďalšie služby sú na úrovni 8 a 5 percent.

článku
DPH v Poľsku


Chci připomenout, že v letošním roce v porovnání s loňským rokem o 8 miliard zvyšujeme výdaje na dopravní infrastrukturu.

Na základě údajů uvedených v Zákoně o státním rozpočtu na rok 2012 (pdf, strana 21) a Zákoně o státním rozpočtu na rok 2013 (pdf, strana 20) označujeme výrok jako pravdivý.

Zákoně o státním rozpočtu na rok 2012
Zákoně o státním rozpočtu na rok 2013


To je, viete, to je jak sľuby, čo robí Robert Fico vždy a sľuby typu diaľnica do Košíc v roku 2010.

Rovnaký výrok sme overovali už v decembri 2010 v debate medzi Jánom Figeľom a Robertom Ficom. Ako uviedla TASR alebo Pravda , Robert Fico skutočne už v roku 2007 sľuboval dokončenie diaľnice medzi Bratislavou a Košicami do roku 2010. " V krátkom čase (…) budú prijaté také rozhodnutia, ktoré zabezpečia, že do konca volebného obdobia (do 2010, pozn) musí byť dokončené severné diaľničné prepojenie medzi Bratislavou a Košicami a musí nastať významný posun pri budovaní južnej vetvy "- vyjadril sa k tomu vtedy premiér. Výrok preto hodnotíme ako pravdivý.

debate TASR Pravda


Predstavil som pred piatimi mesiacmi daňovú revolúciu a podpora rodín bola tá prvá podstatná časť.

V novembri 2021 predstavil minister financií Igor Matovič návrh daňovo-odvodovej reformy s názvom Daňová revolúcia. Tá sa skladá zo štyroch hlavných častí, pričom prvá časť sa zameriava na podporu rodín. Výrok preto hodnotíme ako pravdivý.

Návrh obsahuje aj zvýšenie prídavkov na dieťa, zvýšenie daňového bonusu, zavedenie platby “služba deťom” na voľnočasové aktivity či zavedenie rekreačného bonusu na podporu domáceho cestovného ruchu.

predstavil


Nie, to pochybujem, že som toto povedal. (po rokovaní koaličnej po voľbe GP v ktorej chýbal Trnkovi jeden hlas, mal Sulík podľa moderátorky povedať, že si to zistí, alebo preverí, kto z koalície hlasoval za Trnku, pozn.)

Takéto vyjadrenie zo strany Richarda Sulíka sa nám nájsť nepodarilo.


A ak je presvedčený pán predseda vlády, ak bol presvedčený, že k takémuto trestnému činu došlo (trestný čin prania špinavých peňazí v prípade financovania SDKÚ, pozn.), mal povinnosť konať a trestné oznámenie podať. …Ale on nielenže ho nepodal....

Podľa dostupných informácií má Mikloš pravdu v tom, že Fico trestné oznámenie v tejto veci nepodal. (Rovnako ani SDKÚ zatiaľ nepodala avizované trestné oznámenie na Fica, za to, že nepodal trestné oznámenie.)

SDKÚ zatiaľ nepodala


Až na druhý pokus získal súčasný policajný prezident bezpečnostnú previerku, a prečo tá prvá bola odmietnutá.

Žiaľ toto tvrdenie sa nám z nezávislých zdrojov nepodarilo overiť, a preto prinášame aspoň čiastočný sled udalosti, ktoré sa k tejto téme viažu: 19. júl 2010 Minister vnútra D. Lipšic vymenoval J. Spišiaka za nového policajného prezidenta. 30. november 2010 Nový čas informoval, že policajný prezident J. Spišiak nemá bezpečnostnú previerku na stupeň Prísne tajné. K záležitosti sa vyjadril aj bezpečnostný analytik Milan Žitný. "Takúto bezpečnostnú previerku jednoducho musí mať, veď má prístup k najcitlivejším informáciám," konštatuje Žitný. NBÚ sa k celej záležitosti nechcelo vyjadrovať. "NBÚ neposkytuje informácie o konkrétnych bezpečnostných previerkach," konštatuje hovorkyňa NBÚ Blažena Zimanová. Ďalej dodala, že platí, ak preverovaná osoba nezískala previerku, tak má právo sa odvolať na príslušný výbor NR SR. 3. december 2010 J. Spišiak na tlačovej besede uviedol , že ešte stále nepožiadal o bezpečnostnú previerku na oboznamovanie sa s utajovanými skutočnosťami. "Niekedy mám málo času, musím počkať na aktuálne výpisy z banky, aby som čo najpresnejšie vedel vydefinovať svoje majetkové pomery, a preto...," uviedol policajný prezident. 2. február 2011 J. Spišiak televízii Markíza potvrdil, že už má bezpečnostnú previerku na oboznamovanie sa s utajovanými skutočnosťami. 14. apríl 2011 J. Slota slovne zaútočil na J. Spišiaka . Slota okrem iného povedal, že policajný prezident dostal previerku NBÚ až na druhý krát. Túto informáciu, ktorá ale nie je overiteľná, zrejme preberá aj R. Rafaj.

vymenoval
Nový čas
uviedol
že už má bezpečnostnú previerku
J. Slota slovne zaútočil na J. Spišiaka


Odvtedy som sa s ním (s Matovičom, pozn.) možnože päť alebo šesťkrát stretol.

Isté je, že sa od vtedy stretli, ale počet týchto stretnutí je neoveriteľný.


Podanie ústavnej sťažnosti zo strany pána Čentéša nemá odkladný účinok.

Identický výrok sme už overovali ( Na telo, 9. jún 2013 ). Zákon o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov v šiestom oddiele, paragraf 52 uvádza , že podanie sťažnosti nemá odkladný účinok. V bode 2 toho istého paragrafu sa uvádza :

Na telo, 9. jún 2013
uvádza
uvádza


No tak veď kto je konkrétne podpísaný pod emisnou zmluvou napríklad? Veď tam sú konkrétne podpisy. Veď to sú nominanti strany SNS, kde náš štát prišiel o, už to je teraz, že sú preukázané, o nejaké 45 miliónov eur.

Zmluvu podpísal nominant SNS Ján Chrbet. Rovnako pravdivé je tvrdenie, že štát predal emisie za 5,05 eur.


Tí dvaja, ktorí sú tam z Krajského súdu v Žiline a z Okresného súdu v Žiline dnes už nie sú vo funkciách na týchto súdoch a toto konanie sa prešetrí.

Lucia Žitňanská hovorí o sudcoch z medializovaného videa na ktorom advokát na penzii Tibor Péchy imitoval vraha Harmana z Devínskej Novej Vsi. Podľa popisu by sa malo jednať o Juraja Krupu – žilinského krajského trestného sudcu a Jozefa Korduliaka – okresného trestného sudcu z Čadce. Informáciu o tom, že títo sudcovia už nie su momentálne v funkciách sa nám nepodarilo overiť. Dátum zverejnenia analýzy: 20.06.2011 Naspäť Nahlásiť chybu

jednať


Ja si myslím ale, že to je iba jeden segment z toho, o čom sme sa napríklad my rozprávali s pani predsedníčkou vlády. Sme povedali jasne ešte dve veci, že sme presvedčení hlboko o tom, že táto vláda má naozaj robiť proste reformy. Sme pomenovali oblasti, ktoré my ako OKS pociťujeme ako kľúčové a pre nás ako prioritné. Spomenuli sme teda boj proti korupcii, boj za súdnictvo spravodlivé - toto je jedna súčasť toho zápasu o spravodlivé súdnictvo. Hovorili sme jasne o reforme vzdelávania a tam hľadáme cesty, ako jednoducho aj naše reformné predstavy v koalícii uplatniť, pretože to, čo zatiaľ sa v školstve deje, nemožno nazvať reformou vzdelávania, myslím tu základné a stredné školy.

OKS sa stretla s premiérkou Radičovou 18. januára 2011. Podľa informácií zverejnených na webovej stránke OKS bolo predmetom stretnutia informovať I. Radičovú o tom, že členovia OKS sa rozhodli hlasovať za verejnú voľbu generálneho prokurátora. Okrem iného sa mali dohodnúť aj na posilnení iniciatív v rámci sfér, ktoré OKS považuje za kľúčové, ako sú napr. úspora verejných výdavkov a privatizácia, zápas proti korupcii, zápas o charakter súdnictva, reforma vzdelávania .

webovej stránke OKS


Grécko nesusedí so žiadnou schengenskou krajinou.

Grécko hraničí s Bulharskom, Albánskom, Macedónskom a Tureckom. Jediná krajina, ktorá je členom EÚ, je Bulharsko, nie je však členom Schengenu. Bulharsko spolu s Rumunskom. Cyprom a Chorvátskom sú len kandidátskymi krajinami do Schengenu . Je tak pravdou, že Grécko nehraničí so žiadnou schengenskou krajinou.

Schengenu


Je tam vec (v zákone o prokuratúre, pozn.), ktorú som tam presadil ja a to je pomerné zastúpenie. Tzn. Smer bude mať podstatne viacej ľudí v tej množine, ako ktokoľvek iný. A z toho sa bude náhodným žrebom vyberať ľudia do výberových komisií, kedy sa v 3 vrstvách redukuje akýkoľvek vplyv politiky na výberové komisie. To doteraz nebolo.

Podľa §7a (Výberová komisia), ods. 1 vládneho návrhu zákona budú členmi výberovej komisie: 1 člen zvolený NR SR; 1 člen vymenovaný generálnym prokurátorom SR; 2 členovia vymenovaní ministrom spravodlivosti SR; 1 člen na žiadosť generálneho prokurátora zvolený prokurátorskou radou v obvode ktorej sa voľné miesto obsadzuje. O zložení výberovej komisie sa nám nepodarilo nájsť žiadne informácie.

vládneho návrhu zákona


..ešte stále máme okolo 6% nezamestnaných ľudí (...).

Podľa posledných dostupných štatistických údajov ÚPSVaR z novembra 2017 dosiahla nezamestnanosť na Slovensku hodnotu 5,95 %. (November 2017, .xlsx , tab.1) Výrok preto hodnotíme ako pravdivý.

.xlsx .xlsx .xlsx


Ročný rozpočet kraja (BBSK, pozn.) tvorí 150 miliónov eur.

Podľa poslednej úpravy rozpočtu (.pdf, str. 1) Banskobystrického samosprávneho kraja, budú výdavky spolu 153 837 686,81 eur. Príjmy spolu sú plánované na 154 835 729,41 eur.

rozpočtu


Človek, ktorý je podpísaný pod mýtnym tendrom, Smer z neho spravil tieňového ministra dopravy. Pán poslanec Štefanov s pánom poslancom Slotom si bufetia v parlamente. Pani poslankyňa Tomanová, ktorá tiež má čo to na rováši tak isto zostáva v parlamente.

Bývalý minister dopravy Ľubomír Vážny, ktorý zodpovedal za vyhlásenie tendra na mýtny systém a jeho spustenie, je v súčasnosti tieňovým ministrom dopravy strany Smer-SD. Poslancami NR SR sú v súčasnosti aj bývalý minister výstavby a reg. rozvoja I. Štefanov, J. Slota aj ex-ministerka sociálnych vecí V. Tomanová.

tieňovým
Poslancami NR SR


My vychádzame z priemeru, ktorý ponúka štatistika, že dĺžka doby dožitia toho dôchodcu je v priemere 19 rokov na úrovni Slovenska.

Dátum zverejnenia analýzy: 19.01.2015 Naspäť Nahlásiť chybu


Sme spoľahlivým a dôveryhodným partnerom v EÚ a eurozóne.

V tejto vete, ktorá je súčasťou vládnych faktov, nenachádzame žiadny faktografický údaj, ktorý sme dokázali overiť.


Hospodárenie železničných spoločností, či už je to ŽSR alebo Železničná spoločnosť Slovensko, ktoré v roku 2011 aj napriek úhradám výkonov vo verejnom záujme dosiahli straty sto miliónov eur.

Peter Pelegrini nehovorí pravdu, nakoľko minimálne ŽSR v roku 2011 nedosiahli sto miliónovú stratu. Spoločnosť ŽSR v minulom roku zaznamenala výrazný pokles úrovne finančných strát. Podľa agentúry SITA straty ŽSR za rok 2011 zodpovedajú sume 31,78 miliónov eur, čo je o 69,68 miliónov eur menšia strata ako v roku 2010. Údaj o strate sto miliónov eur tak zodpovedá situácii z roku 2010, a nie z roku 2011. Údaje o hospodárení Železničnej spoločnosti Slovensko za rok 2011 nie sú dostupné. Dátum zverejnenia analýzy: 16.04.2012 Naspäť Nahlásiť chybu

straty


...tajnú službu, na ktorú dávame 50 miliónov eur (...).

Veronika Remišová v tomto výroku narážala na rok 2017, kedy sa stal únos vietnamského občana Trinh Xuan Thanha a kedy SIS, podľa slov jej riaditeľa Antona Šafárika nemala informácie o zvýšenom pohybe cudzích tajných služieb na území Slovenskej republiky. Celkové výdavky SIS za rok 2017 dosiahli výšku 52 659 464,39 € ( .pdf , s. 5). Výrok hodnotíme ako pravdivý.

nemala .pdf zákonom .pdf .pdf .pdf zákonom .pdf .pdf zákonom .pdf .pdf


Znova sa odvolám na to, čo máme spoločné. My sme si programovo blízke strany (KDH, SDKÚ-DS, Most-Híd, pozn.) a dokonca sme všetci členmi Európskej ľudovej strany.

KDH, SDKÚ-DS a Most-Híd môžeme považovať za programové blízke strany, keďže v novembri 2012 založili spoločnú Ľudovú platformu a vo voľbách do VÚC v roku 2013 a komunálnych voľbách mali viacero koalícií v zložení KDH, SDKÚ-DS, Most-Híd (SaS, NOVA, OKS a pod.). Je taktiež pravdou, KDH, Most-Híd a SDKÚ-DS sú strany, ktoré sú v Európskom parlamente členmi Európskej ľudovej strany (Kresťanských demokratov).

založili VÚC členmi


Pretože štyri strany pravicovej koalície povedali pred voľbami, že vytvoria vládu, ak budú mať väčšinu.

Z viacerých rozhovorov lídrov súčasných vládnych strán ( KDH , SDKÚ , SaS , Most-Híd ) vyplýva, že v prípade väčšiny hlasov pre pravicu do koalície so Smerom nepôjdu.

KDH SDKÚ SaS Most-Híd


Veď schváľte teraz to navýšenie, nič sa nedeje a potom v tej dvojke, v tom trvalom mechanizme všetky tieto kompromisy zapracujeme, ale dovtedy sa Slovensko zaviaže na garancie v úrovni takmer 8 miliárd eur prosím vás pekne. To je ročný výber daní v Slovenskej republiky.

Navýšenie eurovalu znamená, že slovenské záruky v rámci EFSF by sa podľa návrhu dodatku k rámcovej dohode o EFSF mali zvýšiť z pôvodných 4,37 mld. eur na 7,72 mld. eur . Daňové príjmy štátneho rozpočtu za rok 2010 (.pdf) dosiahli hodnotu 7 962,4 mil. eur (7,96 miliárd) ČTK z dňa 24. septembra 2010 : "Ministerstvo financií (MF) očakáva, že štát na budúci rok (2011) vyberie na daniach 8,92 miliardy eur." Dátum zverejnenia analýzy: 26.09.2011 Naspäť Nahlásiť chybu

7,72 mld. eur

ČTK z dňa 24. septembra 2010


Spoznávame sa navzájom. My sme dali priestor nezávislým ľuďom, aby sa dostali do parlamentu, my sme sa dovtedy možno 10 razy stretli ...

Počet stretnutí Obyčajných ľudí s nezávislými osobnosťami sa nám nepodarilo zistiť.


Pretože, ak by sme prijali recept, ktorý na konci tých rozbitých verejných financií ponúkol pán Ódor, tak to bolo 7 miliárd škrtov predovšetkým v oblasti sociálneho štátu .

Návrh na ozdravenie verejných financií, ktorý pripravila vláda Ľudovíta Ódora, predstavoval analytický podklad pre budúcu vládu a zahŕňal takmer 100 opatrení v celkovom objeme do 10 miliárd eur. Išlo o široké spektrum návrhov, ktoré kombinovali výdavkové aj príjmové opatrenia a umožňovali politickú voľbu podľa programového zamerania novej vlády. Súčasťou návrhu boli aj úpravy v oblasti sociálnych výdavkov, no významnú časť tvorili aj opatrenia na strane príjmov a zvyšovanie efektívnosti štátu. Výrok preto hodnotíme ako zavádzajúci.

Vláda Ľudovíta Ódora pripravila “Návrh na ozdravenia verejných financií”, ktorý obsahoval takmer 100 opatrení v celkovom objeme do 10 miliárd eur. Ide o opatrenia na ozdravenie verejných financií, ktoré vtedajšia vláda pripravila pre nadchádzajúcu vládu ako odborný podklad na prípravu rozpočtu v nasledujúcom volebnom období. Poverený premiér Ľudovít Ódor sa vyjadril , že budúca vláda má na výber, pre aké konkrétne opatrenia sa rozhodne.

Ministerstvo financií v októbri 2023 uviedlo, že na zastavenie rastu dlhu na Slovensku by malo postačiť postupné zníženie deficitu verejných financií k úrovni 2 % HDP do troch rokov. Podľa vtedajšieho ministra financií Michala Horvátha by sa to dalo dosiahnuť prijatím konsolidačných opatrení vo výške 5 % HDP, teda šesť miliárd eur. Návrh ministerstva obsahoval takmer 100 konkrétnych konsolidačných opatrení v objeme 7 % HDP, čo predstavuje dokopy takmer desať miliárd eur. Rozsah navrhovaných opatrení bol teda väčší, ako je potrebné na zníženie dlhu, aby si nový vládny kabinet mohol vybrať opatrenia vzhľadom na svoje politické smerovanie.

V dokumente je uvedené: „Nová vláda sa v rámci poskytnutého menu opatrení môže inšpirovať viac tými, ktoré sú jej ekonomickému programu bližšie. Niektoré strany sa môžu zamerať o niečo viac na škrtanie výdavkov štátu, aby sa vyhli razantnejšiemu zvyšovaniu daní. Iné sa naopak môžu inšpirovať viac opatreniami na príjmovej strane“ ( .pdf , s. 9).

Konsolidačné menu predstavovalo balík opatrení , ktoré by na jednej strane zvýšili príjmy štátu, napríklad vyšším zdanením negatívnych externalít, ako je vyššia spotrebná daň z tabakových výrobkov, vína, piva, či zvýšené odvody z hazardu ( .pdf , s. 12-33); zvýšením príjmov menej škodlivých pre ekonomiku ako je zvýšenie základnej sadzby DPH alebo zrušenie znížených sadzieb na DPH ( .pdf , s. 34-55); a zavedením efektívnejšieho, spravodlivejšieho a jednoduchšieho daňového systému, napríklad zvýšením sadzby z dividend alebo znovuzavedením dane z dedičstva ( .pdf , s. 56-70).

Na druhej strane uvádzal materiál opatrenia na zníženie výdavkov štátu zoštíhlením verejnej správy, napríklad znížením počtu zamestnancov vo verejnej správe ( .pdf , s. 71-80); efektívnou prevádzkou, napríklad optimalizáciou nákladov alebo znížením nákladov na výber mýta ( .pdf , s. 81-90); zacielením sociálnych výdavkov, napríklad v podobe zmien v daňovom bonuse na dieťa či zrušením trinásteho dôchodku ( .pdf , s. 91-107); a znížením neefektívnych dotácií, napríklad vo forme zrušenia vlakov zadarmo alebo zrušením rekreačných poukazov ( .pdf , s. 108-121).

Dokument pri každom z týchto opatrení uvádza aj výpočet, koľko miliónov eur by ušetrilo v rokoch 2024, 2025 a 2026. Analyzuje, aké by mali dopad na ekonomiku z pohľadu HDP, inflácie a zamestnanosti a ako by sa dotkli verejnej správy, firiem a domácností.

Nejde teda o opatrenia, ktoré Ľudovít Ódor novej vláde navrhoval použiť, ale paletu opatrení, z ktorých si zvolená vláda vyberie na základe svojich politických rozhodnutí a preferencií.

pripravila pripravila vyjadril postačiť Horvátha Návrh objeme .pdf opatrení .pdf .pdf .pdf .pdf .pdf .pdf .pdf


No tak pre vašu informáciu človek, kuchárka v školskej jedálni s minimálnou mzdou zaplatí na odvodoch štátu ročne asi 500 eur. Učiteľ s 800 eurovým platom zaplatí na daniach a odvodoch ročne 2200 eur.

P. Kažimír správne uvádza, že zamestnanec s minimálnou mzdou odvedie len na odvodoch približne 500 eur (presne 543 eur). Zamestnanec, ktorý má nárok na nezdaniteľnú časť a zarába 800 eur v hrubom odvedie na daniach a odvodoch ročne približne 2 200 eur (presne 2 160 eur.). Výrok hodnotíme ako pravdivý. Výpočet odvodov a odvedených daní z príjmu počítame pomocou kalkulačky na prepočet čistej mzdy. Uvažujeme pritom o pesimistickom scenári, teda človek je bezdetný a bez nároku na nezdaniteľnú časť. Taktiež uvažujeme o prípade ak má zamestnanec nárok na nezdaniteľnú časť, kedy zamestnanec zaplatí na dani z príjmov nižšiu sumu. Podľa zákona o dani z príjmov si nezdaniteľnú časť môže uplatniť daňovník z príjmov zo závislej činnosti (§ 5, napríklad učiteľ, kuchárka), z podnikania a z inej samostatnej zárobkovej činnosti. V prípade, ak zamestnanec má deti, má nárok na bonus na dieťa. Uvádzame odvody a daň z príjmu zamestnanca, pretože minister financií hovorí o tom, koľko zamestnanec zaplatí na odvodoch a dani za jeden tok. Prvý príklad je človek, ktorý zarába minimálnu mzdu. Minister financií Kažimír uvádza, že takýto zamestnanec odvedie len na odvodoch 500 eur ročne. Minimálna mzda v roku 2013 je na úrovni 337,7 eur. Na rok 2014 je na úrovni 345,9 eur. Zamestnanec, ktorý zarába minimálnu mzdu odvedie na odvodoch a dani z príjmu celkovo 100,8 eur. Ročne ide teda o sumu približne 1200 eur. Len na odvodoch zaplatí zamestnanec s minimálnou mzdou 543 eur za jeden rok . Ak túto sumu zaokrúhlime na stovky, ide skutočne o sumu asi 500 eur. Druhý príklad je človek, ktorý zarába v hrubom 800 eur. Takýto zamestnanec odvedie mesačne 238 eur. Ročne ide teda o sumu približne 2 858 eur. V prípade ak by mal zamestnanec zarábajúci 800 eur v hrubom nárok na nezdaniteľnú časť, mesačne by na daniach a odvodoch zaplatil 180 eur. Ročne ide teda o sumu približne 2 160 eur ročne odvedenú na odvodoch a dani z príjmu . Teda približne 2 200 eur. Dátum zverejnenia analýzy: 09.12.2013 Naspäť Nahlásiť chybu

kalkulačky zákona mzda


Vymožiteľnosť práva. Zvyšovanie odvodov, zvyšovanie daní, to sú všetko kroky (terajšej vlády, pozn.) ktoré podnikanie na Slovenku zabije.

Vláda Roberta Fica zvýšila dane a odvody. Tým Demagog.SK tieto fakty overoval 20. októbra 2013 a 19. januára 2014. Podľa World economic forum (strana 409) sme v nezávislosti súdov až na 115 mieste zo 144 hodnotených štátov, nie je to však krok terajšej ficovej vlády, ktorá neurobila žiadne prekázateľné opatrenia, aby zhoršila vymožiteľnosť práva na Slovenku. Výrok preto hodnotíme ako zavádzajúci.

20. októbra

19. januára

World economic forum

Podnikajte.sk

Podnikajte.sk

lepšia vymožiteľnosť práva stojí obrovské peniaze.

sme na tom

novela

novela

naznačil


Prvá, ale časť tých 208 000 000 z tých 1 miliardy. To sme už prijali v parlamente, a to je tzv. zvýšený trinásty štrnásty sú nazvime dôchodok, keďže sme trinásty dôchodok posunuli na vyplatenie v júli, tak vlastne dôchodci budú mať mimoriadne vyplatených ďalších 208 000 000.

Dňa 18. októbra schválila NRSR novelu zákona o štátnom rozpočte, čím zvýšila príjmy aj výdavky tohtoročného rozpočtu o 1,5 miliardy eur. Podľa novely pôjde z tohto navýšenia približne 207,6 miliónov na výplatu 13. dôchodku v novembri 2022. ( pdf , s. 3)

Trinásty dôchodok bol už raz vyplatený predčasne, v júli tohto roku. V novembri bude trinásty dôchodok vyplatený druhý krát. Podľa novely zákona o 13. dôchodku z 26. septembra bude krátený koeficientiom 0,7. ( pdf , s. 1 ) Výrok hodnotíme ako pravdivý.

schválila
pdf
v júli
novely zákona
pdf


Musíme si uvedomiť, že z čoho sa skladá, dá sa povedať tá opozícia. V úvodzovkách. Je tam OĽaNO, pán Matovič, ktorý dokonca od začiatku hovorí, že on s pravicovými stranami nič nechce mať.

OĽaNO na svojej internetovej stránke charakterizuje jednoznačne ako opozičnú stranu: "Ostávame najsilnejšou opozičnou stranou." Vyjadrenie Igora Matoviča pre TASR z 10. novembra 2012 ale ukazuje, že členovia OĽaNO sa dogmaticky nedržia svojej príslušnosti k opozícii a sú schopní hlasovať aj za koaličný návrh: "Nie je to pravda. Treba vidieť hlasovania. Hlasujeme s opozíciou, ale keď príde Smer s rozumným návrhom, tak niektorí, niekedy aj všetci naši poslanci to podporia." Článok TA3 zase tvrdí:

"Obyčajní ľudia a nezávislé osobnosti podľa predsedu strany Igora Matoviča nemajú záujem príliš dávať dokopy pravicové strany."

Podľa TASR prípadná budúca spolupráca Matoviča s opozičnými pravicovými stranami nie je vylúčená, no v súčasnosti si nemajú čo povedať:

“Voľby budú za viac ako tri roky, ako dopadnú neviem, ale dúfam, že dovtedy sa novej krvi v starej pravici podarí tých starých ‘páprdov’ odstaviť a nasadiť tam nových ľudí, nepoškvrnených politikov, ktorí budú zastávať agendu svojich politických strán,” komentoval Matovič.

"Súčasne vzťahy OĽaNO s ostatnými opozičnými stranami aj preto prirovnáva k susedským. “Pozdravíte sa a viac si nemáte čo povedať,” vysvetlil.

stránke TASR Článok TASR


...už dnes opoziční poslanci hovoria, že táto voľba prezidenta nie je úplne šťastná a dokonca deklarujú názor, že ak si minister dá svojho policajného prezidenta, je oveľa efektívnejšia práca a zabezpečenie teda bezpečnosti v rámci štátu pre toho ministra, ako keď prezident je volený vlastne nejakou inou transparentnejšou voľbou, kde prezident alebo respektíve minister ani do tej voľby zasahovať nebude môcť.

Nový návrh voľby prezidenta Policajného zboru (PZ) skutočne kritizuje viacero opozičných poslancov. Avšak Saková nesprávne uviedla, že opoziční poslanci by priamu voľbu policajného prezidenta ministrom vnútra pokladali za efektívnejšiu. Takisto nie je pravda, že do novej voľby policajného prezidenta minister vnútra vôbec nebude zasahovať, keďže šesť zo siedmych členov komisie, ktorá uskutočňuje výberové konanie, podlieha rezortu vnútra. Dvoch členov komisie menuje priamo minister vnútra ( .docx , s. 8). Hoci je pravda, že niektorí opoziční poslanci s novým návrhom voľby prezidenta PZ nesúhlasia, ale dôvody, ktoré uviedla Saková, sa nestotožňujú s vyjadreniami opozičných poslancov. Celkovo preto výrok hodnotíme ako zavádzajúci. Viacero opozičných poslancov tvrdí, že by policajný prezident nemal byť vyberaný priamo ministrom vnútra. Veronika Remišová , poslankyňa za hnutie OĽaNO, uviedla, že za najlepšiu cestu voľby policajného prezidenta považuje vznik rady, ktorá by po verejnom vypočutí vybrala dvoch najlepších kandidátov, z ktorých by jeden bol vymenovaný na pozíciu šéfa policajného zboru priamo prezidentom Slovenskej republiky. Podobný názor vyjadril Igor Matovič , ktorý vidí dve možnosti voľby policajného prezidenta, a to voľbu v rukách policajtov alebo prezidenta Slovenskej republiky. Predseda SaS, Richard Sulík , si naopak myslí, že nie je podstatné sa zameriavať na zmenu pravidiel výberu policajného prezidenta, ale na to, aby na čele polície stál čestný človek. Poslanec NR SR Miroslav Beblavý navrhuje, aby sa policajný prezident vyberal nezávislo od ministerstva vnútra. Predseda hnutia SME RODINA Boris Kollár požaduje odpolitizovanie polície. Policajný prezident by podľa Kollára mal byť úplne nezávislý a jeho voľby by mala vychádzať zdola. Milan Krajniak zo SME RODINA považuje nový návrh za zlý, pretože dĺžka mandátu (7 rokov) a odvolávanie cez dvojtretinovú väčšinu by uľahčilo zabetónovanie vládnucich politikov v polícii. Návrh voľby policajného prezidenta kritizuje aj prezident Andrej Kiska. Ten pre Aktuality.sk povedal, že " ak bude zákon schválený v navrhovanej podobe, určite ho budem vetovať. Lebo nie je ničím iným, iba figovým listom, ktorý má zakryť neochotu riešiť skutočné problémy v polícii. " Návrh sa nepozdáva ani tretiemu sektoru. Zástupcovia neziskových organizácií predložili spoločnú pripomienku, ktorú za tri dni podpísalo viac ako 5500 ľudí. Na posilnenie nezávislosti navrhujú do výberovej komisie vymenovať aj osoby, ktoré nie sú súčasťou Policajného zboru. Dátum zverejnenia analýzy: 07.05.2018 Naspäť Nahlásiť chybu

.docx Remišová Matovič Sulík Beblavý Kollár Krajniak Aktuality.sk neziskových


...vývoj nezamestnanosti má relatívne už dva roky, možno dva a pol roka veľmi priaznivú tendenciu neustáleho poklesu.

Vývoj nezamestnanosti na Slovensku za posledné roky skutočne vykazuje tendenciu poklesu. A i napriek tomu, že sme pri analýze údajov z Ústredia práce ( ÚPSVaR ) a Štatistického úradu Slovenskej republiky ( ŠÚ SR ) našli pár odchýlok od "neustáleho poklesu" , o ktorom minister Richter hovorí, jeho faktické tvrdenie, zjemnené slovíčkom "relatívne", hodnotíme ako pravdivé. Podľa grafu generovaného na základe mesačných štatistík ÚPSVaR, kde sme sledovali vývoj nezamestnanosti v SR za obdobie definované ministrom, sa dá konštatovať klesajúca tendencia pomeru nezamestnaných. Za posledných "dva a pol roka" nezamestnanosť klesla o viac ako štyri percentuálne body. Avšak klesajúci vývoj nemal striktne "tendenciu neustáleho poklesu" ako hovorí minister Richter. V danom období nezamestnanosť medzi-mesačne mierne stúpla dovedna štyri krát. V dvojročnom meradle sme zaznamenali dva mesačné nárasty nezamestnanosti (jún 2015 a september 2015). Kvartálne ukazovatele nezamestnanosti ŠÚ SR tiež vykazujú strednodobý pokles nezamestnanosti. V období od tretieho kvartálu 2014 až po štvrtý kvartál 2016 sa jedná o pokles o 3,8 percentuálneho bodu, pričom v jednom prípade nezamestnanosť mierne stúpla z 11,2 % v druhom kvartáli 2015 na 11,3 % v treťom kvartáli 2015. Dátum zverejnenia analýzy: 06.03.2017 Naspäť Nahlásiť chybu

ÚPSVaR
ŠÚ SR


Investície diaľnice, to bolo vypočítané pomaly za najdrahší kilometer na svete stavba.

Škoda, že premiérka opäť neuviedla zdroj z ktorého vychádza. Ak však budeme vychádzať z medializovaného výskumu Ředitelstva silnic a dálnic ČR , z ktorého vyplýva, že priemerná cena diaľnic vo vybratých európskych krajinách sa pohybuje v rozmedzí 6-13 mil. eur v pahorkatinách, 12-26 mil. eur v hornatom teréne, 23-70 mil. eur pri stavbe tunelov a 24-79 mil. eur pri budovaní mostov a prepočítame počet km 1. balíku PPP (75 km - z toho 7,5 km tunelov a 18 km mostov (.ppt) a cenou výstavbových prací tohto balíku (2,4 mld.) tak zistíme, že km tejto trasy stojí v priemere 32 mil. eur. Za predpokladu, že 49,5 km, ktoré nie sú mosty ani tunely, budú hornatý terén, vypočítame najdrahšiu a najlacnejšiu variantu ceny celej trasy diaľnice podľa európskych priemerov. Podľa tohto výpočtu by najdrahšia varianta mala stáť 3,234 mld. eur, najlacnejšia 1,19 mld. Cena 1. PPP balíčku (2,4 mld.) na výstavbu diaľnice je tak priemerná v porovnaní s cenami vo vybratých európskych krajinách.

medializovaného
výskumu
Ředitelstva silnic a dálnic ČR
7,5 km tunelov a 18 km mostov


Krčmárik: Ekonomika rastie pomalšie ako v susedných krajinách, miera vrážd patrí medzi najvyššie na svete a stále je tu problém s nezamestnanosťou.

Pravdou sú prvé dve tvrdenia, je však zavádzajúce tvrdiť, že existuje problém s nezamestnanosťou. Počas vlády Huga Cháveza sa nezamestnanosť znížila z približne 16 % na dnešných približne 6 %, čo ukazuje naopak na veľmi dobré výsledky. Výrok preto považujeme za zavádzajúci. Podľa údajov Angusa Maddisona pre rast HDP, ktoré sú k dispozícii do roku 2008 vyzerajú grafy jednotlivých krajín Latinskej Ameriky. Môžeme pri tom vidieť, že rast Venezuely je dosť nestabilný, kým v niektorých obdobiach je najpomalší zo sledovaných krajín, v iných zase najrýchlejší. V priemere počas sledovaného obdobia rástla Venezuela tempom 1,65 %, čo je skutočne pomalšie ako väčšina sledovaných krajín, keď pomalšie rástla už iba Bolívia - 1,30 %. Výrok je preto pravdivý, ja keď je možné tvrdiť, že od roku 2003 naopak Venezuela rastie najrýchlejšie v porovnaní so susednými štátmi. Venezuela, v ktorej sa v roku 2009 odohralo až 13 985 vrážd, sa nachádza na popredných miestach smutného rebríčka , ktorý zostavuje OSN. Pri prepočte počtu vrážd na 100 000 obyvateľov má dokonca Venezuela tretí najvyšší počet zavraždených občanov - 49. Horšie sú na tom už iba Pobrežie Slonoviny (56,9) a Honduras (82,1). Výrazne nižšie sú čísla i v porovnaní so susednými štátmi - na 100 000 Kolumbijčanov pripadá 33,4 zabitých, v Guyane je to 18,4 a v Brazílii 22,7. Podľa dostupných údajov bola nezamestnanosť v čase nástupu Huga Cháveza na úrovni približne 16 %, po celú dobu jeho úradovania pri tom miera klesala až na súčasných približne 6 %. Táto časť informácie je preto nepravdivá. Dátum zverejnenia analýzy: 07.03.2013 Naspäť Nahlásiť chybu

Angusa Maddisona
rebríčka
údajov


Nikto nemôže nikoho nútiť, že športové podujatia musí byť v troch jazykoch. No prepáčte, o čom hovoríte? Nečítali ste zákon.

V navrhovanej novele zákona sa v § 7b zavádzajú sankcie pre špecifické prípady komunikácie príslušníkov národnostných menšín s orgánmi verejnej správy, najmä v úradnom styku. Pri športových podujatiach je uvedená len možnosť informovať občanov v jazyku národnostných menšín (§4, ods. 6), sankcie sa v tomto prípade neuplatňujú.


Mesto potrebuje na začiatku roka mať aspoň 2,5 milióna na prevádzkové náklady.

Za prevádzkové náklady budeme považovať náklady na prevádzku zariadení/organizácii mesta (energie, nájomné, mzdy). Ak sa pozrieme len na tieto náklady mesta (bez prenesených kompetencií na školstvo - transfer zo štátu) zistíme, že prevázdkové náklady mesta sú na úrovni okolo 12 miliónov eur ročne. Ak by sme za začiatok roka považovali prvý štvrťrok roka, tak je pravdou, že náklady na prevádzku mesta sú minimálne 2,5 milióna eur ročne. Výrok na základe týchto údajov hodnotíme ako pravdivý. Pri pohľade na rozpočty mesta Trnava za roky 2011 (pdf), 2012 (pdf), 2013 (pdf) a 2014 (pdf, 1. časť , 2. časť , 3. časť ), z ktorých sme vybrali výdavky na základné, nutné prevádzkové náklady mestá (v tabuľke), nám za prvý štvrťrok (ktorý je možné chápať ako začiatok roka) vyšli priemerné náklady vo výške okolo 3 miliónov eur, čo korešponduje so Stankovým odhadom o aspoň 2,5 miliónoch. Dátum zverejnenia analýzy: 06.11.2014 Naspäť Nahlásiť chybu

1. časť

2. časť

3. časť


Tri roky sa nevyjednávalo o nepedagogických zamestnancoch, tie platy boli zmrazené.

Nie je pravdou, že zvyšovanie platov nepedagogických zamestnancov sa tri roky minimálne nediskutovalo. Vláda Ivety Radičovej chcela platy tejto skupiny zamestnancov upraviť v súlade so Zákonníkom práce, čo malo predstavovať ich zvýšenie. Pravdou však je, že k ich navýšeniu prišlo naposledy v roku 2010 .

Výrok je preto zavádzajúci, keďže kombinuje pravdivé aj nepravdivé tvrdenie.

chcela


Odísť z miesta môžte, pokiaľ sa pozriete a nikomu ste nespôsobil škodu, čo som nespôsobil.

Danko mal po náraze autom do semaforu zotrvať na mieste nehody a upovedomiť políciu. Predseda SNS nárazom spôsobil škodu mestu, ktorému predmetný semafor patrí. Výrok hodnotíme ako nepravdivý.

Predseda SNS a podpredseda parlamentu Andrej Danko mal minulý týždeň dopravnú nehodu pri ktorej narazil do semaforu na križovatke ulíc Repašského-Saratovská v bratislavskej Dúbravke. Danko nárazom spôsobil škodu mestu, ktorému semafor patrí.

Podľa zákona o cestnej premávke sa za dopravnú nehodu považuje „udalosť v cestnej premávke, ktorou sa znefunkční cesta alebo všeobecne prospešné zariadenie“. Podľa analytika je za všeobecne prospešné zariadenie považovaný aj semafor. Účastník nehody je tak podľa zákona povinný zotrvať na mieste a o nehode informovať políciu.

Minister vnútra Šutaj Eštok informoval, že Danko si nesplnil svoju povinnosť, keď miesto nehody opustil a o nehode neupovedomil políciu. Tá ho neskôr dopátrala podľa štátnej poznávacej značky patriacej strane SNS, ktorá ostala na mieste nehody.

Podľa dopravného analytika Mariána Ürgeho je opustenie miesta nehody protiprávnym konaním, ktoré môže byť kvalifikované ako trestný čin alebo priestupok. Povinnosť zotrvať na mieste nehody a oboznámiť políciu zdôrazňuje aj dopravný analytik Bazovský .

Prokuratúra avizovala vyšetrovanie Dankovej nehody ako „možný prečin poškodzovania a ohrozovania prevádzky všeobecne prospešného zariadenia, ktorý bol spáchaný nedbanlivosťou.“

nehodu
zákona
analytika
Šutaj Eštok
Mariána Ürgeho
Bazovský
vyšetrovanie


...vtedy sme v marci pozvali z Damašku, z Damasku patriarchu Gregoriosa III. Lahama, ktorý vydal svedectvo aj v Bratislave aj v Prešove, a hlavne apeloval, aby sme pomáhali tam, cez tých, ktorí organizujú či humanitárnu pomoc alebo život komunít, nie je to len pre kresťanov, je to pre tých, ktorí čelia konfliktu a vojne.

Tento výrok odkazje na stretnutie, ktoré sa v máji 2015 uskutočnilo medzi predstaviteľom gréckokatolíckej cirkvi Patriarchom III. Lahamom a Jánom Figeľom spolu s Jánom Babjakom. Patriarcha sa priamo vyjadril iba na adresu prenasledovaných kresťanov a momentálne nedisponujeme žiadnymi zdrojmi, v ktorých by odkazoval na pomoc pre všetkých ľudí bez ohľadu na ich vierovyznanie. Jeho zvyšné vyjadrenia však naznačujú, že súhlasí s tým, aby Európa prijímala ako Kresťanov tak aj Moslimov a preto označujeme tento výrok za pravdivý.

prijali Lumen Pravda


(...) po siedmich rokoch fungovania(strany SaS, pozn.), po dvoch už a teda pred tretími parlamentnými voľbami (...)

Politická strana Sloboda a solidarita (SaS) bola založená v novembri 2008, teda pred vyše siedmimi rokmi. Po prvýkrát kandidovala táto strana vo voľbách do NR SR v roku 2010 . Druhýkrát za zúčastnila volieb v roku 2012 . Vo voľbách do NR SR 2016 politická strana SaS kandiduje tretí krát. Výrok hodnotíme ako pravdivý.

založená